ڤیدیۆ – پەڕە 5 – زاگرۆس پۆست\nماڵەوە / ڤیدیۆ (پەڕە 5)\nله له‌نده‌ن‌ی پایته‌ختی بریتانیا، پیاوێکی چوارده‌ست‌و پێ‌و هاوشێوه‌ی سه‌گ په‌تی کردووه‌ته ملی‌و سه‌ری په‌ته‌که‌ش به ده‌ستی ژنه‌که‌یه‌وه‌یه. هه‌واڵنێرییه‌کانی بریتانیا به بڵاوکردنه‌وه‌ی ئه‌م دیمه‌نه ئاماژه‌یان به سه‌یربوونی رووداوه‌که کردووه‌و رایان گه‌یاندووه سه‌ره‌ڕای ئه‌وه‌ی هاوشارییانی ئه‌و دوو که‌سه له ناوچه‌ی فارینگدۆن پرسیاریان له هۆکاری کردووه وڵامیان نه‌داوه‌ته‌وه‌و به شێوه‌یه‌کی ئاساییه رۆژانه به‌و شێوه‌یه به شه‌قامه‌کانی له‌نده‌ندا گوزه‌ر ده‌که‌ن.\nکۆماری ئیسلامی ڤیدیۆیه‌کی نوێی له که‌مپی ئه‌شره‌ف بڵاو کرده‌وه\nماڵپه‌ڕی تابناک سه‌ر به موحسن ره‌زایی ڤیدیۆیه‌کی مۆنتاژکراوی نوێی له سه‌ر که‌مپی ئه‌شره‌ف به ناوی ‘مه‌قه‌ڕی ٤٩’ بڵاو کرده‌وه. دوای گواستنه‌وه‌ی زۆربه‌ی ئه‌ندامانی که‌مپی ئه‌شره‌ف له عێراق، که رێکخراوی موجاهیدینی ئێرانی لێبوو بۆ که‌مپی ئازادی (Liberty) به پێی ریکلامێکی له پێش داڕێژراو، که‌ناڵی 3ی ئێران کۆمه‌ڵێک دیمه‌نی نوێی ئه‌و که‌مپه‌ی له‌گه‌ڵ دیمه‌نه‌کانی یه‌که‌م هێرشی سپای پاسداران بۆ سه‌ر ئه‌شره‌ف بڵاو …\nبوفالۆیه‌ک له ئافریقای باشوور شێرێک هه‌ڵده‌دات. دوای ئه‌وه‌ی شێرێک له پارکی نه‌ته‌وه‌یی کروگێری ئافریقای باشوور هێرش ده‌کاته سه‌ڕ بوفالۆیه‌ک‌و ده‌یه‌وێ ڕاوی بکات، بوفالۆیه‌کی تر هه‌ڵمه‌تی بۆ شێره‌که بردو به شاخه‌کانی شێره‌که‌ی فڕێدا. ئه‌م ڤیدیۆیه دیمه‌نێکی نایابه له پێچه‌وانه‌ی ڕێسای ڕاو، هاوکات له پڕبینه‌رترین ڤیدیۆکانی مانگی ڕابردوو بووه له سه‌ر ماڵپه‌ڕه‌کان به تایبه‌ت یوتیوب.\nبەکارهێنانی مادەی هۆشبەر لەبەرچاوی خەڵک\nکۆماری سێدارەی ئیسلامی ئێران / شێرکۆ بێ‌کەس\nپێنج شه‌ممه 7 تشرینی دووه‌م 2013\t1\nپەڕە 5 لە 5«12345


ڕۆژنامەیەکى ئەمریکى ئاشکرایکرد، هۆکارى هەڵوەشانەوەى گرێبەستەکەى کۆمپانیاى "نایکى" لەگەڵ نیمار داسیلڤا ئەستێرەى تۆپى پێى بەڕازیلى و یانەى پاریس سانجێرمان، بەهۆى هەوڵدانى ئەو یاریزانەوە بووە بۆ دەستدرێژى سێکسى بۆ سەر کارمەندێکى کۆمپانیاکە.\nڕۆژنامەى "وۆڵ ستریت جۆرناڵ"ى ئەمریکى (28ى ئایارى 2021) لە ڕاپۆرتێکدا بڵاویکردووەتەوە، هۆکارى جیابوونەوەى نیمار داسیلڤا و کۆمپانیاى نایکى لەساڵى 2020دا و هەڵوەشانەوەى گرێبەستەکەیان بۆ هەوڵدانى نیمار دەگەڕێتەوە بۆ دەستدرێژى سێکسى بۆ سەر کارمەندێکى کۆمپانیاکە.\nڕونیشکراوەتەوە، بەپێى زانیاریەکان ئەو کارمەندە لە هاوڕێکانى وتووە لەساڵى 2016ە و ئەو کاتەى لە شارى نیویۆرکى ئەمریکا بووە و هاوکارى ڕێکخستنى خزمەتگوزارییە لۆجستییەکانى نیمار و وەفدەکەى بووە لە هۆتێلێکدا ئەو ئەستێرە بەڕازیلیە هەوڵى داوە ناچارى بکات لە ڕێگەى دەمەوە سێکسى لەگەڵدا بکات.\nڕۆژنامەکە ئاماژەى بەوەشداوە، دواى لێکۆڵینەوەکان نایکى بڕیاریداوە گرێبەستەکەى لەگەڵ نیماردا هەڵبوەشێنێتەوە، کە دەبوایە ماوەى 8 ساڵى تریش بەردەوام بوایە.\nوتەبێژى نیمار سەرجەم ئەو تۆمەتانەى ڕەتکردووەتەوە و لە بەیاننامەیەکیشدا بڵاویکردووەتەوە، نیمار بە توندى دژى ئەو تۆمەتە بێ بنەمایانە بەرگرى دەکات و ئەگەر سکاڵا تۆمار بکرێت، بەڵام تائێستا ئەوە نەکراوە.\nدواى زیاتر لە 25 ساڵ پەیوەندى، لەساڵى 2020 کۆمپانیاى نایکى جیابوونەوەى لە نیمار ڕاگەیاند، بەڵام هیچ وردەکارییەکى لەسەر هۆکارەکەى ئاشکرا نەکرد، ئەوەش دواى ئەوەى لەساڵى 2018 کارمەندە کچەکە لە کۆمپانیاکە سکاڵاى تۆمار کرد و بەرپرسانیش لێکۆڵینەوەیان لە ڕووداوەکە کردووە.\nوۆڵ ستریت جۆرناڵ ئاشکراشیکردووە، بەڵام نیمار ڕەتیکردووەتەوە لە لێکۆڵینەوەکاندا هاوکار بێت، بۆیە کۆمپانیاکە بڕیاریداوە کە پەیوەندییەکانى لەگەڵیدا کۆتایى پێ بهێنێت و لەو کاتەشدا لێکۆڵینەوەکان کۆتاییان نەهاتبوو، بەهۆى نەبوونى داتا و زانیارى تەواویش کۆمپانیاکە نەیتوانیوە هیچ بەیاننامەیەک لەو بارەیەوە بڵاوبکاتەوە.\nشایەتحاڵەکان دەڵێن، نوێنەرانى نیمار تۆمەتەکانیان ڕەتکردووەتەوە بەڵام نیمار خۆى ڕەتیکردووەتەوە چاوى بە لێکۆڵەرانى کۆمپانیاکە بکەوێت، بەهۆى ئەوەشەوە ئەو پەیوەندییەى لە تەمەنى 13 ساڵییەوە نیمارى بە نایکى بەستبووەوە کۆتایى هات.


نەشتەر گەرییەکی دەگمەن لە شاری هەولێر ئەنجامدرا\nهەولێر.. بۆ یەکەم جار بە ئەنجام دانی نەشتەر گەرییەک دەنگی پیاوێک دەگۆڕن\nنەخۆشخانەی رزگاری لەشاری هەولێر بڵاویکردەوە، بۆ یەکەمجار لەنەخۆشخانەیەکی حکومی هەرێمی کوردستان لەرێگەی نەشتەرگەرییەکی دەگمەنەوە دەنگی پیاوێکیان لە دەنگی ئافرەتانەوە بۆ پیاوان گۆڕیوە.\nنەخۆشخانەی رزگاری لەراگەیەنراوێکدا بڵاوی کردوەتەوە، هەفتەی رابردو بۆ یەکەمجار لە لایەن ستافی نەشتەرگەریی قورگ و لوت و گوێ جۆرە نەشتەرگەرییەکی دەگمەن بۆ پیاوێک کرا، کە دەنگێکی ناسکی هاوشێوەی ئافرەت هەبوو، بەڵام توانرا دەنگی بگۆڕدرێت بۆ دەنگی پیاوانە و نەشتەرگەریەکە بەسەرکەوتویی ئەنجامدرا.\nپزیشکانی نەشتەرگەرییەکە باس لەوە دەکەن، بەشێک لەپیاوان ئەو کێشەیەیان هەیە کە لەگەڵ هەڵکشانی تەمەنیان، دەنگی منداڵییان دەمێنێت و ناگۆڕدرێت بۆیە لەرێگەی نەشتەرگەریی کڕکڕاکەی قوڕگ دەتوانرێت دەنگی بگۆڕدرێت، بۆیە ئەو هاوڵاتییە دوای هەفتەیەک لە نەشتەرگەرییەکە ئاگاداریکردونەتەوە کە هەستی بە گۆڕانکاری کردوە لە دەنگیدا.\nنە خۆش خانەکە باسی لەوەشکرد، ئەندامانی ستافی نەشتەرگەرییەکە پێکهاتبون لە پزیشکانی پسپۆر د.هێمن شوانی، د.بەشیر خۆشناو، پزیشکی نیشتەجێی دێرین د.دەریا یوسف و پەرستاران خاتو حسیبە عومەر و هەڵاڵە عومەر، لەگەڵ سەرکەوت هیمداد لێپرسراوی بەش.


به‌غدا چه‌كی پێشمه‌رگه بۆ په‌كه‌كه ده‌نێرێت\nرۆژنامەی "ئەلعەرەبی ئەلجەدید"ی میسری لە ژمارەی دوێنی هەینیدا راپۆرتێكی لەسەر پێدانی چەكی پێشكەوتوو لەلایەن بەغداوە بۆ پارتی كرێكارانی كوردستان بڵاوكردۆتەوە و ئاماژەی بەوە داوە، كە ئەو چەكە پێشكەوتووە لە رێی رێككەوتنێكی پێشوەختەی نێوان حەشدی شەعبی و پەكەكە بووە و حەیدەر عەبادی سەرۆك وەزیرانیش ئاگەدار و بێدەنگی هەڵبژاردووە، بۆیە ئەو چەكە پێشكەوتووانەی رۆژئاوا و رووسیا بۆ بەغدای دەنێرن، بەشێكی بە دزیی و شاراوەییەوە دەگاتە قەندیل.\nرۆژنامەكە نووسیویەتی، ئێستەی پێوەندییەكی پتەو هەیە لە نێوان حەشدی شەعبی و پەكەكە، دوای ئەوەی زنجیرە كۆبوونەوەیەكی چڕ و پڕ لە نێوان سەركردەكانی پەكەكە لەگەل هادی عامری سەرۆكی رێكخراوی بەدر و سەرپەرشتیاری حەشدی شەعبی لە عێراق لەماوەكانی رابردوو ئەنجام درا. رۆژنامەكە ئاماژەی بە وەرگرتنی زانیاری لە حكوومەتی هەولێر و بەغدا وەرگرتووە و تێیدا روونی كردۆتەوە كە بەشێوەیەكی ناڕەسمی و بە شاراوەییەوە چەكی پێشكەوتوو لە مووشەكی دژە فڕۆكە و دژە تانك و هاوەن و چەكی تر دەگاتە دەست چەكدارانی پارتی كرێكارانی كوردستان لە چیای قەندیل.\nله رۆژنامه‌كه‌دا زیاتر روون كراوەتەوە كە بەشێك لەو چەكانەی بۆ پەكەكە دەنێردرێن، بریتین لە چەكە رووسیەكان كە مووشەكی "سیتریلا" و "فیربا"ن كە بەهێز و كاران لە رووبەڕووبوونەوەی تانك و فڕۆكەدا.\nمحەمەد سەعید ئەفەندی ئەفسەر و بەڕێوەبەری پۆلیسی شارەدێی شوان لە باكوری كەركووك لە رۆژی 4 مانگی یەكی ئەمساڵ ئاشكرای كرد، كە هێزەكانی ئاسایش دەستیان بەسەر شاحینەیەكی گەورەی پڕ چەك و تەقەمەنی گرتووە كە لە بەغداوە هاتووە و ویستوویەتی بەرەو قەندیل بڕوات، بەڵام لە نزیك ئەو شارەدێیە هێزە تەناهییەكان دەستیان بەسەر شاحینەكە و دوو سەرنشینی گرتووە.\nبەپێی ئەو زانیاریانەی رۆژنامەكە بڵاوی كردۆتەوە، رۆژی 15 ئەم مانگە كاروانێكی چەك لە بەغداوە گەیشتۆتە قەندیل و لەوێ بەسەر چەكدارانی پەكەكە دابەشكراوە، ئەو رۆژنامەیە دەڵێ، هەماهەنگی ورد لەنێوان بەغدا و پەكەكە هەیە و بوونی ئەو چەكدارانە لە هەر ناوچەیەك دەبێتە كارئاسانییەكی گەورە بۆ میلیشیاكانی حەشدی شەعبی، هاوكات بە هاوكاری حزبەكەی تاڵەبانیش كە بەیەكەوە لە ناوچەكانی شەنگالی رۆژئاوای مووسڵ و دووزخورماتوو لە سەلاحەدین و چیاكانی قەندیل سنووری نێوان ئێران و توركیا و لە ناوچەكانی ئامێدی و زاخۆ و قەڵادزە و سۆراندا بوونیان هەیە و بەگوێرەی زانیارییەكانیش 7% خاكی هەرێمی كوردستان لەلایەن چەكدارانی پارتی كرێكارانی كوردستانەوە كۆنتڕۆڵ كراوە و لە ساڵی 199 و 2000 و 2001 زنجیرە شەڕێك لە نێوان پارتی دیموكراتی كوردستان و پەكەكە و دواتریش یەكێتی و پەكەكە دروست بوو، ئەوان داوای دەرچوونی چەكدارانی پەكەكەیان دەكرد لە ناوچە كوردییەكانی عێراق.


به هه‌زاران كه‌س له خه‌ڵكی شاره‌كانی بڕازیل له‌ئاست كوژرانی پیاوێكی ڕه‌ش پێست به‌ده‌ستی هێزه‌كانی حه‌راسه‌تی ماركێتێكی گه‌وره له شاری “پۆرتۆ ئالگره”ی بڕازیل، هاتنه سه‌ر شه‌قامه‌كان و خۆپیشاندانیان ئه‌نجام دا.\nئه‌م خۆپیشاندانه به‌دوای بڵاوبوونه‌وه‌ی ویدیۆی كوژرانی پیاوێكی ڕه‌ش پێستی ٤٠ ساڵ ته‌مه‌ن به ناوی “ئالبێرتۆ” له لایه‌ن هێزه‌كانی حه‌راسه‌تی ماركێتی “كارفور” له تۆڕه كۆمه‌ڵایه‌تییه‌كان ئه‌نجام دراوه. شایانی باسه، خۆپیشانده‌ران ماركێته‌كانی “كارفور”یان له شاره‌كانی بڕازیلیا، ڕیۆدۆژانیرۆ و سائۆپائۆلۆیان بایكۆت كردووه.


گەشتی عومرە دەستپێدەكاتەوە و مەرجی نوێ دیاریكرا – تۆڕی میدیایی خەڵک\nلێدوان نووسین ناچالاککراوە لە گەشتی عومرە دەستپێدەكاتەوە و مەرجی نوێ دیاریكرا\nوڵاتی سعودیە بە مەرج و ڕێكاری نوێ ڕێگای بۆ ئەنجامدانی عومرە بۆ بەشێكی زۆری وڵاتان و لەنێویشیاندا عیراق و هەرێمی كوردستان كردەوە و وەزارەتی ئەوقافی هەرێمیش دەڵێت: “تا بە فەرمی دەستپێكردنەوەی گەشتەكان ڕانەگەیەنن پارە بە هیچ كۆمپانیایەك نەدەن”.\nنەبەز ئیسماعیل، وتەبێژی وەزارەتی ئەوقاف و كاروباری ئایینی حكومەتی هەرێم بە (خەڵك) ڕاگەیاند، وڵاتی سعودیە بە مەرج و ڕێكاری قورس ڕێگای بۆ دەستپێكردنەوەی گەشتی عومرە بۆ زۆربەی وڵاتان و لەنێویشیاندا عیراق كردۆتەوە.\nڕاشیگەیاند، مەرجی ئەنجامدانی گەشتی عومرە لە ئەمساڵدا پەیڕەوكردنی ڕێكارە تەندروستییەكانی تایبەت بەكۆرۆنایە و لەوچوارچێوەیەشدا هەر عومرەكارێك دەبێت لەگەڵ داخڵبوونی بۆ سعودیە (3) ڕۆژ كەرەنتین بكرێت”.\nئاشكراشی كرد، “هەر كاتێك لیژنەی باڵای ڕووبەڕووبوونەوەی كۆرۆنا لە هەرێم بڕیاریدا بە دەستپێكردنەوەی گەشتی عومرە، هاووڵاتیانی هەرێم دەتوانن گەشتی عومرە بكەن و ئەو كاتەش ئێمە وەكو وەزارەتی ئەوقاف بە فەرمی ڕایدەگەیەنین”.\nنەبەز ئیسماعیل، داواشی لە هاووڵاتیان كرد، “لە ئێستادا پارە بە هیچ كۆمپانیایەكی تایبەت بە عومرە نەدەن تا بەفەرمی كاتی دەستپێكردنەوەی گەشتی عومرە بڵاودەكەنەوە و ئەو كۆمپانیایانەش ئاشكرادەكەن، كە بە فەرمی مۆڵەتیان پێ دراوە”.\nخەڵك- وەزارەتی تەندروستی حكومەتی هەرێمی كوردستان ڕایدەگەیەنێت، لەماوەی 24 كاتژمێری ڕابردوودا 1378 كەس تووشی كۆرۆنا بوون و 19 كەسیش گیانیان لەدەستداوە.…\n06 تەموز 2021 12.50 pm\nسلێمانی ـ نزار جەزا هاوسەرۆكی یەكێتی نیشتیمانی كوردستان ڕایگەیاند، لەهەوڵدان باڵانسی هێز بگەڕێننەوە و بە هاوپەیمانی…


ئەمریكا دژی ریفراندۆمە لە كەركوك - Kirkuknow\nئەمریكا دژی ریفراندۆمە لە كەركوك\nكەركوك، 20-3-2017، هەڵكردنی ئاڵای هەرێمی كوردستان‌و عیراق لەسەر قەڵا فۆتۆ: كاروان ساڵحی\nویلایەتە یەكگرتووەكانی ئەمریكا، دژایەتی خۆی بۆ ئەنجامدانی ریفراندۆمی هەرێمی كوردستان لە شاری كەركوك نیشاندەدات‌و لە ئەگەری بەرێوەچوونی پرۆسەكەشدا، ئامادەنیە دان بە ئەنجامەكانیدا بنێت.\nئەو هەڵوێستە، ئەمڕۆ دووشەممە 11-9 لە كۆبوونەوەیەكی دۆگلاس سیلیمان باڵیۆز‌و كێن گرۆس كونسوڵگەری ئەمریكا لە عیراق‌و هەولێر هات لەگەڵ بزووتنەوەی گۆڕان دەربارەی چەند پرسێكی تایبەت بە ناوچەكە لە نێویاندا ریفراندۆم، ئەوەش بەپێی میدیای گۆڕان.\nمیدیای گۆڕان لە زاری باڵیۆزی ئەمەریكا لە عیراق بڵاویكردەوە “ئەمەریكا لەگەڵ ئەنجامدانی ئەو ریفراندۆمەدا نیە لەم كاتەدا‌و داوادەكات بۆ كاتێكی گونجاوتر دوابخرێت”، ئەو لێپرسراوە ئەمریكییە جەختی لەوەشكردۆتەوە “واشنتن دان بەئەنجامی ئەو ریفراندۆمەدا نانێت ئەگەر بكرێت”.\nبەپێی میدیای گۆڕان باڵیۆزی ئەمەریكا لە عیراق ئەوەشی راگەیاندووە “ئەنجامدانی ریفراندۆم لە كەركوك بە هەمو شێوەیەك رەتدەكەنەوە، چونكە دەبێتە هۆی ئاڵۆزی زیاتر”.\n29-8 ئەنجومەنی پارێزگای كەركوك، بەبێ بەشداری پێكهاتەكانی عەرەب و توركمان بڕیاریاندا ریفراندۆمی هەرێمی كوردستان كەركوكیش بگرێتەوە، بڕیارەكە لەلایەن لیستی برایەتییەوە درا كە زۆرینەی هەرە زۆری ئەندامەكانی كوردن.


کوردیپێدیا - بازاڕی دەرمان بازاڕێکی ئازادە و کام کۆمپانیا ئارەزووی لێبێت دەرمان هاوردە دەکات\n📊 بازاڕی دەرمان بازاڕێکی ئازادە و کام کۆمپانیا ئارەزووی لێبێت دەرمان هاوردە دەکات | پۆل: ئامار و راپرسی | زمانی بابەت: 🏳 کوردیی ناوەڕاست\nبازاڕی دەرمان بازاڕێکی ئازادە و کام کۆمپانیا ئارەزووی لێبێت دەرمان هاوردە د...\nلە پاش نۆهەمین کۆبوونەوەی لیژنەی کاروباری تەندروستی و ژینگە و مافی بەکاربەر، ئەمڕۆ لیژنەکە لە پەرلەمانی کوردستان ئامادەبوون بۆ ئەنجامدانی کۆنگرەیەکی رۆژنامەوانی و وا بڕیارە نووسراوێک ئاراستەی ئەنجوومەنی وەزیران و وەزارەتی بازرگانی و دارایی حکومەتی هەرێمی کوردستان بکەن بۆ ئەوەی پێداچوونەوە بە نرخی گومرگ بکرێت.\nلەمبارەیەوە بەختیار شوکری ئەندامی لیژنەی کاروباری تەندروستی و ژینگە و مافی بەکاربەر گوتی: لە پاش بڕیارەکەی حکومەتی عێراق بۆ پێناسەی گومرگی، ژمارەیەکی زۆری کەلوپەل لە هەرێمی کوردستاندا نرخیان بەرزبووەتەوە، جگە لەوەیش لە هەرێمی کوردستاندا دووکان و مارکێتەکان گرینگی بە پاراستنی خواردەمەنییەکان لە شوێنی فێنکدا نادەن و بەشێکی زۆریان بەهۆی گەرماوە تێکدەچن.\nزانا مەلا خالید بڕیاردەری لیژنەکە لەم کۆنگرە رۆژنامەوانییەدا ئامادە بوو و گلەیی لەو بازاڕە ئازادەی دەرمان دەکات کە دەرگای بۆ هەموو کارگەکان کردووەتەوە دەرمان هاوردەی هەرێمی کوردستان بکەن، ئەمەیش هەر لەو کاتەدایە یەک دەزگای کوالێتی کۆنترۆڵی دەرمان بوونی هەیە کە بە توانایەکی کەم پشکنینەکانی ئەنجام دەدات.\nئەم بڕیاردەری لیژنەی کاروباری تەندروستی و ژینگە و مافی بەکاربەر دەڵێ:\nئێمە پشتگیری لە کارگە ناوخۆییەکان دەکەین، بەڵام ئەمە بە مانای ئەوە نایەت، کەلوپەلی هاوردە لە دەرەوە قەدەغە بکرێن چونکە ئەمە بۆ بەرژەوەندی خەڵک خراپە. زانا مەلا خالید دەشڵێ: کرانەوەی دەروازە سنوورییەکان وای کردووە لە هەرێمی کوردستاندا متمانە بە دەرمان نەکرێت، ئەمە بێجگە لەوەیش هەندێکجار گواستنەوەی دەرمان لە نێوان وڵاتان بە هەرێمی کوردستاندا تێدەپەڕێت.\n 📡 ماڵپەڕ | 🏳 کوردیی ناوەڕاست | ماڵپەری دەنگی ئەمریکا بەشی کوردی - 04-07-2019\n➕ ئەم بابەتە لەلایەن: (جوان عومەر ئەحمەد)ەوە لە: Jul 4 2019 5:38PM تۆمارکراوە\n👌 ئەم بابەتە لەلایەن: (هاوڕێ باخەوان)ەوە لە: Jul 4 2019 9:23PM پێداچوونەوەی بۆکراوە و ئازادکراوە\n✍ ئەم بابەتە بۆ دواجار لەلایەن: (هاوڕێ باخەوان)ەوە لە: Jul 4 2019 9:23PM باشترکراوە\n📷 فایلی وێنە 1.0.1 89 KB Jul 4 2019 5:41PM جوان عومەر ئەحمەد


له‌ئادابه‌کانی ڕۆژوو گرتن\nئاماده‌كردنی: دایکی عائیشه\nزۆرێك له مسوڵمانان وازیان له پارشێو كردن هێناوه به نه‌شاره‌زای و له‌به‌ر ئه‌وه‌ی كه به ڕۆژ هه‌ست به برسێتی زۆر ناكه‌ن یان ته‌مه‌ڵن و توانای ئاكاده‌كردنی خواردنیان نی یه له پارشێودا , به‌ڵام نازانن كه پێغه‌مبه‌ری خوا فه‌رمانی به‌م كاره كردوه و وه خواردنی پارشێوی به پیرۆز ناو هێناوه و خێری زۆری تێدایه .\nعن أنس رضى الله عنه أن رسول الله صلى الله علیه وسلم قال تسحروا فإن السحور بركة ، رواه البخاری ومسلم\nواته : پێغه‌مبه‌ری نازدار دروودی خوای له‌سه‌ر فه‌رموویه‌تی : پارشێو بكه‌ن چونكه پارشێو به‌ره‌كه‌تی تێدایه .\nوعن المقدام بن معد یكرب عن النبی صلى الله علیه وسلم قال علیكم بهذا السحور فإنه الغذاء المبارك ، رواه النسائی\nواته : پێغه‌مبه‌ری نازدار فه‌رموویه‌تی : پارشێو بكه‌ن چونكه خواردنی پارشێو پیرۆزه ..\nوه كاتی پارشێو له نیوه‌ی شه‌و هه‌تا كاتی نوێژی به‌یانی ده‌كرێت به‌ڵام باشتر وایه كه دره‌نگ بخرێت بۆ نزیك نوێژی به‌یانی\nخێرا ئیفتار كردن\nشتێكی باشه كه مرۆڤی ڕۆژووان له‌گه‌ڵ بانگی ئێواره‌دا خێرا ڕۆژووه‌كه‌ی بشكێنێت , نه‌ك وه‌ك ئه‌وه‌ی هه‌ندێ مسوڵمان به نه‌شاره‌زای دره‌نگ ڕۆژووه‌كه‌یان ده‌شكێنن وا ده‌زانن ئه‌گه‌ر دره‌نگ ڕۆژوو بشكێنن خێری زیاتریان ده‌ست ده‌كه‌وێت , به‌ڵام به‌پێچه‌وانه‌وه له ئادابی ڕۆژوو ئه‌وه‌یه كه زوو بیشكێنی له‌گه‌ڵ بانگی ئێواره‌دا .\n[ عن سهل بن سعد : أن النبی صلى الله علیه وسلم قال لا یزال الناس بخیر ، ما عجلوا الفطر ]رواه البخارى ومسلم\nپێغه‌مبه‌ری نازدار فه‌رموویه‌تی : به‌رده‌وام خه‌ڵكی كاری باش ئه‌نجام ده‌ده‌ن , له په‌له‌كردن له ئیفتاركرندا .\nدوعا كردن كاتی ئیفتار كردن و كاتێك كه به‌ڕۆژووی\nعن عبد الله بن عمرو بن العاص أن النبی صلى الله علیه وسلم قال إن للصائم عند فطره دعوة ما ترد ، رواه ابن ماجه\nپێغه‌مبه‌ری نازدار دروودی خوای له‌سه‌ر بێت فه‌رموویه‌تی : بۆ ڕۆژووان هه‌یه كه كاتی ئیفتار ئه‌و دوعایه بكات كه‌ده‌یه‌وێت , واته چه‌نێ داوی هه‌یه له په‌روه‌ردگار ده‌توانێت له كاتی ئیفتاردا داوا بكات وه ان شاء الله خوای گه‌وره لێ ی وه‌رده‌گرێت .\n[ وثبت أنه صلى الله علیه وسلم كان یقول ذهب الظمأ ، وابتلت العروق ، وثبت الأجر إن شاء الله تعالى ]\nوه بیستراوه له پێغه‌مبه‌ری خواوه كه له‌كاتی ئیفتاردا فه‌رموویه‌تی :\nووشكی و تینوتیمان شكا , وه‌ڕه‌گه‌كان ئاودران وه ئه‌جر و پاداشتمان بۆ نوسرا ان شاء الله .\n[ وروى مرسلا أنه صلى الله علیه وسلم كان یقول اللهم لك صمت وعلى رزقك أفطرت ]\nوه گێڕدراوه‌ته‌وه له پێغه‌مبه‌ری نازدار فه‌رموویه‌تی : خوای گه‌وره بۆ تۆ به‌ڕۆژووبووم , وه‌له‌سه‌ر ڕۆزی تۆ ئیفتارك كرده‌وه .\nوازهێنان له‌و كارانه‌ی كه پیشه‌ی ڕۆژووان نی یه\nڕۆژووگرتن ته‌نها خۆ گرتنه‌وه نیه‌ی له خواردن و خواردنه‌وه به‌ڵكو پێویسته له‌سه‌ر ڕۆژووان خۆی به‌دوور بگرێت له هه‌مووكارك كه ده‌بێته تاوان له‌سه‌ری و خێری ڕۆژووه‌كه‌ی بۆ ناهێڵێت , هه‌تا ته‌قوای زیاتر بێت ان شاء الله .\n[ عن أبى هریرة أن النبی صلى الله علیه وسلم قال لیس الصیام من الأكل والشرب ، إنما الصیام من اللغو والرفث ، فإن سابك أحد ، أو جهل علیك ، فقل إنی صائم إنی صائم ] رواه ابن خزیمه وابن حبان والحاكم\nپێغه‌مبه‌ری نازدار فه‌رمویه‌تی : پڕۆژووگرتن ئه‌وه نی یه كه خواردن و خواردنه‌وه نه‌خۆیت به‌ڵكو ڕۆژوو گرتن ئه‌وه‌یه كه له قسه‌ی بێ مانا و گاڵته‌و گاڵته جاری و ووته‌ی خراپ بگه‌ڕێیته‌وه , وه هه‌رشتێكیان به‌رامبه‌ر كردی ده‌بێت بڵێ ی من به‌ڕۆژووم من به‌ڕۆژووم .\n[ عن أبى هریرة أن النبی صلى الله علیه وسلم قال من لم یدع قول الزور والعمل به فلیس لله حاجة فی أن یدع طعامه وشرابه ] رواه الجماعه إلا مسلما\nپێغه‌مبه‌ری نازدار فه‌رموویه‌تی : ئه‌و ڕۆژووانه‌ی كه واز له درۆ ناهێنێت و خۆی ده‌گرێته‌وه له خواردن و خواردنه‌وه به‌ڕۆژوونه‌بێت باشتره , خوای گه‌وره هیچ پێویستس به‌وه نی یه ئه‌و مرۆڤه خۆی برسی بكات.\nشتێكی پیرۆزه بۆ مرۆڤی ڕۆژووان كه سیواك بكات له‌و كاته‌دا كه به‌ڕۆووه , چونكه پێغه‌مبه‌ری نازدار دروودی خوای له‌سه‌ر بێت هه‌روه‌ها هاوه‌ڵه‌به‌ڕێزه‌كانی سیواكیان كردوه ئه‌و ماته‌ی به‌ڕۆژوو بوون .\nبۆ مسوڵمان خێرێكی گه‌وره یه و ئادابێكی ڕۆژووه كه له‌مانگی ڕه‌مه‌زاندا خه‌تمی قورئان بكات ئه‌گه‌ر توانای هه‌بوو , یان هه‌موو ڕۆژێك قورئانی پیرۆز بخوێنێته‌وه به پێ ی توانای ,\nهه‌روه‌ك له عه‌باسی مامی پێغه‌مبه‌ره‌وه ده‌گێڕنه‌وه كه ده‌ڵێ : هه‌موو ساڵێك له ڕه‌مه‌زاندا جبریل علیه السلام هاتوه بۆ لای پێغه‌مبه‌ری خوا و قورئانی بۆ خوێندۆته‌وه .\nعباده‌تی زۆر له ده‌شه‌وی كۆتای ڕه‌مه‌زاندا\nده شه‌وی كۆتای ڕه‌مه‌زان له‌وشه‌وه پیرۆزه‌كانن كه عیباده‌ت ئه‌نجامدان تیایاندا خێرێكی زۆر گه‌وره‌ی هه‌یه\n[ عن عائشة رضى الله عنها أن النبی صلى الله علیه وسلم كان إذا دخل وأیقظ أهله وشد المئزر ] .رواه البخارى ومسلم\nله دایكی ئیمانداران خاتوو عائیشه‌وه ده‌گێڕنه‌وه كه ده‌ڵێ : له ده شه‌وانی كۆتای مانگی ڕه‌مه‌زاندا ماڵ و منداڵه ( مه‌به‌ست خێزانه به‌ڕێزه‌كانی ) به‌خه‌به‌ر ده‌كرده‌وه بۆ شه‌و نوێژی زۆر و عیباده‌ت و خۆی گورج ده‌كرده‌وه بۆ عیباده‌تی زیاتر .


مەحمود سەنگاوى ئەندامى مەکتەبی سیاسی یەکێتى ئەو هەواڵانەى رەتکردەوە کە باس لەوەدەکەن وەک هێزی پێشمەرگە ئامادەن دژ بە هێزەکانی پۆلیس و ئاسایش بوستنەوە بەمەبەستی پشتگیریکردن لە خۆپشاندەران.\nمەحمود سەنگاوى لە راگەیەنراوێکدا کە وێنەیەکى دەست "ناس کورد" کەوتووە ئاماژەى بەوەکردووە، "ئەم جۆرە لێدوانانە کاری میدیا سێبەری و نابەرپرسەکانە و مەبەست لێی نانەوەی ئاژاوە و دووبەرەکیە و دور و نزیک پەیوەندی بە بەندەوە نیيە".\nهاونیشتیمانیانی ئەزیز بۆمان ڕوون بووەتەوە کە لە چەند ڕۆژی ڕابردوودا بە بەردەوامی لە چەند میدیایەکی سێبەریەوە کۆمەڵە لێدوانێکی بێ بنەما بە ناوی بەندەوە بڵاو دەکرێنەوە و تێیدا ئاماژە بەوە کراوە کە ئێمە وەک هێزی پێشمەرگە ئامادەین دژ بە هێزەکانی پۆلیس و ئاسایش بوستینەوە بەمەبەستی پشتگیریکردن لە خۆپشاندەران، هەر بۆیە بە پێویستمان زانی بۆ هەموو لایەک ڕوون بێت کە ئەم جۆرە لێدوانانە کاری میدیا سێبەری و نابەرپرسەکانە و مەبەست لێی نانەوەی ئاژاوە و دووبەرەکیە و دور و نزیک پەیوەندی بە بەندەوە نیە و هیچ جۆرە لێدوانێکی لەو جۆرەم نەداوە، هەر بۆیە لامان گرنگە کە هاونیشتیمانیان دڵنیابن کە پێشمەرگە و ئاسایش و پۆلیس هاو پیشە و هاوسەنگەر و تەواوکەری یەکدین و ئامانجیان خزمەتکردن و پاراستنی سەر و ماڵی کۆمەڵانی خەڵکی کوردستانە.\nلێرەدا بە پێویستی دەزانم کە پاڵپشتی خۆمان بۆ هەر کار و چالاکیەکی مەدەنیانە و ڕیکخراو دەرببڕین کە ئامانج لێی خزمەتکردن بێت بە کۆمەڵانی خەڵکی کوردستان و داوا و مافە ڕەواکانی هاوڵاتیان و موچەخۆرانی هەرێمەکەمان.\nهاونیشتیمانیانمان دڵنیا دەکەینەوە کە ئێمە داکۆکیکارێکی سەرسەختین بۆ دابینکردنی ژیانێکی شایستە بۆیان و داوکارین لێیان کە بە شێوازێکی مەدەنیانە و ڕێکخراو دەنگی نارازی خۆیان بگەیەنن بە حکومەتی هەرێمی کوردستان و دور بن لە کاری تێکدەرانە و هەڵەشە کە خزمەت بە هیچ لایەک ناکات و داواکاریشم لە سەرجەم هێزە ئەمنیەکان کە بە ڕۆحیەتی برایەتی و نیشتیمانیانەوە مامەڵە لەگەڵ خۆپشاندەران بکەن و دور بکەونەوە لە توند و تیژی.\nسلێمانى؛ زۆرترین ڕێژەى گیانلەدەستدان بە کۆرۆنا لەسەر ئاستى عێراق تۆمارکرا\n2020.12.18 - 16:57


مه‌غریبییه‌كان هه‌ڕه‌شه‌ی كوشتن له‌و نیگاركێشه فه‌ره‌نسییه ده‌كه‌ن كه ئایه‌ته‌كانی قورئانی له جه‌سته‌ی خۆیدا نووسیبوو\nهه واڵی جیهانی ئیسلامی\nموضوع: مه‌غریبییه‌كان هه‌ڕه‌شه‌ی كوشتن له‌و نیگاركێشه فه‌ره‌نسییه ده‌كه‌ن كه ئایه‌ته‌كانی قورئانی له جه‌سته‌ی خۆیدا نووسیبوو\n[ندعوك للتسجيل في المنتدى أو التعريف بنفسك لمعاينة هذه الصورة]چالاكوانه\nمه‌غریبییه‌كان له‌ڕێگه‌ی چه‌ند كۆڕگه (منتدی)یه‌كی ئه‌لیكترۆنییەوە\nهه‌ڕه‌شه‌ی كوشتن له نیگاركێشه فه‌ره‌نسییە به‌ڕه‌گه‌ز مه‌غریبییه‌كه\n(مه‌هدی جۆرج لوحلو) ده‌كه‌ن، كه له‌میانه‌ی به‌شداریكردنی له نمایشێكی\nهونه‌ریدا له پێشانگای هونه‌ری نوێی هاوچه‌رخ كه له شاری مه‌راكیش له‌م\nمانگه‌دا له سێپته‌مبه‌ری ئه‌مساڵ به‌ڕێوه چووبوو، تێیدا ئایه‌ته‌كانی\nقورئانی پیرۆزی له جه‌سته‌ی ڕووتی خۆیدا نووسیبوو.\nبه‌پێی ڕاپۆڕته ڕۆژنامه‌وانییه‌كان و پێگه ئه‌لیكترۆنییه‌كانی\nمه‌غریب (مه‌هدی جۆرج لوحلو) له‌م كاره‌یدا كه كردوویه‌تی ئامانجی ئه‌وه\nبووه كه په‌یوندیی نێوان ئایین و جه‌سته ئاشكرا بكات. به‌م كاره‌شی\nهه‌ستی زۆرێك له موسڵمانانی بریندار كردووه و پێیان وایه كه ئه‌م كاره\nمسوڵمانان ده‌ورووژێنێت و بشێوی دروست ده‌كات. بۆیه كۆمه‌ڵێك له\nچالاكوانه مه‌غریبییه‌كان پێیان وایه كه ئه‌وه‌ی ئه‌م پیاوه كردوویه‌تی\nكوفری ئاشكرایه، بۆیه كوشتنی كه‌مترین كارێكه كه له‌پێناو خوادا\nالموضوع الأصلي : مه‌غریبییه‌كان هه‌ڕه‌شه‌ی كوشتن له‌و نیگاركێشه فه‌ره‌نسییه ده‌كه‌ن كه ئایه‌ته‌كانی قورئانی له جه‌سته‌ی خۆیدا نووسیبوو // المصدر : منتدياتحلبجةنت // الكاتب: ibn islam\nمه‌غریبییه‌كان هه‌ڕه‌شه‌ی كوشتن له‌و نیگاركێشه فه‌ره‌نسییه ده‌كه‌ن كه ئایه‌ته‌كانی قورئانی له جه‌سته‌ی خۆیدا نووسیبوو , مه‌غریبییه‌كان هه‌ڕه‌شه‌ی كوشتن له‌و نیگاركێشه فه‌ره‌نسییه ده‌كه‌ن كه ئایه‌ته‌كانی قورئانی له جه‌سته‌ی خۆیدا نووسیبوو , مه‌غریبییه‌كان هه‌ڕه‌شه‌ی كوشتن له‌و نیگاركێشه فه‌ره‌نسییه ده‌كه‌ن كه ئایه‌ته‌كانی قورئانی له جه‌سته‌ی خۆیدا نووسیبوو ,مه‌غریبییه‌كان هه‌ڕه‌شه‌ی كوشتن له‌و نیگاركێشه فه‌ره‌نسییه ده‌كه‌ن كه ئایه‌ته‌كانی قورئانی له جه‌سته‌ی خۆیدا نووسیبوو ,مه‌غریبییه‌كان هه‌ڕه‌شه‌ی كوشتن له‌و نیگاركێشه فه‌ره‌نسییه ده‌كه‌ن كه ئایه‌ته‌كانی قورئانی له جه‌سته‌ی خۆیدا نووسیبوو , مه‌غریبییه‌كان هه‌ڕه‌شه‌ی كوشتن له‌و نیگاركێشه فه‌ره‌نسییه ده‌كه‌ن كه ئایه‌ته‌كانی قورئانی له جه‌سته‌ی خۆیدا نووسیبوو\nإذا وجدت وصلات لاتعمل في الموضوع او أن الموضوع [ مه‌غریبییه‌كان هه‌ڕه‌شه‌ی كوشتن له‌و نیگاركێشه فه‌ره‌نسییه ده‌كه‌ن كه ئایه‌ته‌كانی قورئانی له جه‌سته‌ی خۆیدا نووسیبوو ] مخالف ,, من فضلك راسل الإدارة من هنا


مانشێت – پەڕە 121 – Knwe.org\nسەرەکی » مانشێت (پەڕە 121)\nكارەساتی ئێزدییەكان بە یاسایەك بە جینۆساید بناسێنن\n13/12/2018\tمانشێت, هەواڵ\nنادیە موراد: خەڵاتەكە پێشكەش دەكەم بەهەموو قوربانییەكانی دەستی داعش دوێنێ لەبەغدا، د.بەرهەم ساڵح سەرۆك كۆمار، لەوتارێكدا لەڕێوڕەسمی رێزلێنان‌و پێشوازی لە خاتوو نادیە موراد چالاكوانی ئێزدی‌و خاوەن خەڵاتی نۆبڵی ئاشتی‌و باڵیۆزی نەتەوەیەكگرتووەكان بۆ نیازپاكی، داوای لەئەنجومەنی نوێنەران كرد كارەساتی 3ی ئابی ساڵی 2014 كە بەسەر ئێزدییەكاندا هات، بەیاسایەك بەتاوانی جینۆساید، بناسێنێت. گەیاندنی نەهامەتی‌و مەینەتیی خەڵكی عیراق بەجیهان لەڕێوڕەسمەكەدا، كە خانمی یەكەم ...\nپشكی هەرێم لە بودجەی عیراق بۆ (14 %) زیاد دەكرێت\n13/12/2018\tئابووری, مانشێت\nیەكەی ئابووری و بازاڕ پەرلەمانتارێكی یەكێتی لە ئەنجومەنی نوێنەرانی عیراق رایدەگەیەنێت: پڕۆژەیاسای بودجەی ساڵی 2019ی عیراق لە بەرژەوەندی هەرێمی كوردستان گۆڕانكاری تێداكراوە‌و بەشە بودجەی هەرێم بۆ لەسەدا 14 زیادكراوە. هێشتا لای حكومەتە شیروان میرزا ئەندامی لیژنەی دارایی لە ئەنجومەنی نوێنەرانی عیراق، لە لێدوانێكدا بۆ كەناڵی گەلی كوردستان ئاشكرایكردوە، پڕۆژەیاسای بودجەی ساڵی 2019ی عیراق هێشتا لای حكومەتە‌و گۆڕانكاری لە بڕگە‌و ماددەكانیدا ...\nرێزلێنان و وەفادارییەک بۆ زاناو ئەدیب پڕۆفیسۆر د.شاکیر خەصباک\nبۆ خوێندنەوەی پاشکۆکە بە پی دی ئێف کلیک لەم لینکە بکە 4 جار بینراوە\n״هەڵوێست و دیدگای هاوبەش״\n12/12/2018\tمانشێت, هەواڵ\nمەكتەبی سیاسیی یەكێتی و پارتی: لابردنی بەربەستەكان بۆ زیاتر بەرەوپێشەوەچوون لە چارەسەركردنی كێشەی كەركوك و ناوچە كێشە لەسەرەكان و هەموو ئەو با‌بەتانەی كە ناكۆكییان لەسەر هەیە دوێنێ لە هەولێر وەفدی باڵای هەردوو مەكتەبی سیاسیی یەكێتیی نیشتمانیی كوردستان و پارتی دیموكراتی كوردستان بە سەرپەرشتی كۆسرەت رەسوڵ عەلی جێگری سكرتێری گشتیی یەكێتیی نیشتمانیی كوردستان و نێچیرڤان بارزانی جێگری سەرۆكی پارتی دیموكراتی كوردستان ...\nدووتوێی سێبەرو سایە\nلە ژمارەی ئەمرۆدا دووتوێی هەفتانەی کەلتوریی سێبەرو سایە هاورێی ئەمرۆی رۆژنامەی کوردستانی نوێیە بۆ خوێندنەوەی پاشکۆکە بە پی دی ئێف کلیک لەم لینکە بکە 8 جار بینراوە\nحەسیب ساڵح، سیمبولی تەلارسازیی و ئاوەدانی\n11/12/2018\tدۆسێ, مانشێت\nحەسیب ساڵح ئەو پیاوە دڵسۆز و نیشتمان پەروەرەی ساڵانێكی زۆر وەكو ئەندازیار و وەكو بەڵێندەر خزمەتی ئەم وڵاتەی كردووە، ئەم ئەندازیارە دڵسۆزە كە خۆی كوردی كەركوكی كوردستانییە و لە سەرانسەری وڵاتانی عەرەبی و بەتایبەت لە عیراق و هەرێمی كوردستان كەسێكی ناسراوبووە و خاوەنی كۆمەڵێك كارە یەك لەوانە ئوتێل سلێمانی پاڵاسە كە هێشتاش باڵەخانەیەكی جوان و تۆكمەیە و لەناوجەرگەی شاردا قوت ...\nشەپۆلێكی گەرمی گفتوگۆ روو لە هەرێم دەكات\n10/12/2018\tراپۆرتی، هه‌ڵكه‌وت زه‌نگه‌نه, مانشێت\nماوەیەكە كەشوهەوایەكی سارد و شەپۆلێكی بارانبارینی بەخوڕ و لافاو رووی لە هەرێمی كوردستان كردووە كە بەهۆیەوە زیانی گیانی و ماددی لێكەوتۆتەوە و لە بواری رێگەوبانیشدا هاتوچۆی نێوان چەندین ناوچەی جیا جیا پچڕاوە. لە شەوی رابردووتریشەوە شەپۆلێكی بەفربارین، پێنجوێن و ناوچە شاخاوی و كوێستانییەكانی گرتۆتەوە. كەشوهەوای سارد و گفتوگۆی گەرم لەم كەشوهەوا سارد و پچڕانی هاتوچۆی نێوان چەند ناوچەیەكی جیاجیادا بەهۆی ...\nكوردستانی نوێ رێز لە هەڵوێستەكانی د. شاكر خەصباك دەنێت\nد. شاكر خەصباك نووسەرو ئەدیب و زانای ناوداری بواری زانستی جوگرافیا و هەروەها شاسوارێكی شارەزا‌و پێشەنگی بواری ئەدەب بووە‌و لەڕشتەكانی چیرۆك و رۆمان و شانۆ‌و رەخنەدا، شوێن پەنجەی رەنگیداوەتەوەو خاوەنی 35 كتێبی بەنرخەو هەروەك یەكێكیش بووە لەو نووسەرو رووناكبیرە ناودارانەی لە ساڵانی پەنجاكانەوە بە راشكاوی بەرگریی لە مافە رەواكانی گەلی كوردستان كردووە و لەو سەردەمەدا داوای مافی ئۆتۆنۆمی بۆ كورد ...\n09/12/2018\tمانشێت, هەواڵ\nمەكتەبی سیاسی تەئكیدی لەسەر بەشداریی یەكێتی لەسەر بنەمای شەراكەتی راستەقینە لە هەرێم و بەغدا كردەوە دوێنێ 8/12/2018، بەسەرپەرشتی كۆسرەت رەسوڵ عەلی جێگری سكرتێری گشتی، كۆبوونەوەی ئاسایی مەكتەبی سیاسیی یەكێتیی نیشتمانیی كوردستان لە سلێمانی بەڕێوەچوو. لە كۆبوونەوەكەدا، دواپێشهاتەكانی بارودۆخی سیاسیی هەرێمی كوردستان و عیراق تاوتوێكران. دوای كۆبوونەوەكەش سەعدی ئەحمەد پیرە وتەبێژی یەكێتی لە كۆنگرەیەكی رۆژنامەنووسیدا رایگەیاند: گۆڕانكارییەكانی كوردستان و عیراق و ...\nهێلەگە زەردەکانی فەرەنسا كین و چین؟\n08/12/2018\tمانشێت, وتار\nنازەنین عوسمان ئەو چەند رۆژەی دوایی، لە دەنگ و باسەکان زۆر گوێمان لە باسی خۆپێشاندان وتێکدەرەکانی فەرەنسا دەبێت کە هێلەگێکی زەردیان لەبەرە. ئەم هێلەگە لە 2008 بو بە یاسا کە ئەبێت هەمو شوفێرێک پێبێت و لەبەردەستی دابێت لەناو هەر ئامێرێک کە لەسەر شەقامە کان بڕوا وەکو بارهەڵگرو ئۆتومبێل و ماتۆر هەتا ئەو ئوتومبێلانەی کە پێویستیان بە پلاکی ژمارە نیە، ئەو ...\nلاپەرە 121 لە 180« سەرەتا...90100110«119120121122123\t»\t130140150...کۆتا »


یەکێتی وەڵامی نامەکەی مەسعود بارزانی دەداتەوە\nهەواڵ / کوردستان :: 23/02/2019 :: 22984 جار بینراوە\nله‌تیف شێخ عومه‌ر وته‌بێژی یه‌كێتیی نیشتمانیی كوردستان\nوته‌بێژی ره‌سمی یه‌كێتیی نیشتمانیی كوردستان رایده‌گه‌یه‌نێت: له كۆبوونه‌وه‌ی ئه‌مڕۆیاندا جه‌ختیان له سێ پاكێجه‌كه‌یان كردووه‌ته‌وه‌و دەڵێت: "به رێزه‌وه به‌هه‌مان نه‌فه‌سی دۆستانه وەڵامی نامەکەی کاک مەسعود-مان داوەتەوە".\n(كاتژمێر 5:00ی ئێواره‌ى ئه‌مڕۆ شه‌ممه 23ی شوباتی 2019) مه‌كته‌بی سیاسی یه‌كێتیی نیشتمانیی كوردستان به سه‌رپه‌رشتی كۆسره‌ت ره‌سوڵ جێگری سكرتێری گشتی كۆبووه‌وه.\nله‌دواى كۆبوونه‌وه‌كه، له‌تیف شێخ عومه‌ر وته‌بێژی ره‌سمی یه‌كێتیی نیشتمانیی كوردستان به رۆژنامه‌نوسانی وت: "كاك مه‌سعود نامه‌یه‌كی له رێگه‌ی كاك كۆسره‌ته‌وه ئاڕاسته‌ی یه‌كێتی كردبوو، ئه‌مڕۆ له كۆبوونه‌وه‌ی مه‌كته‌بی سیاسی تاووتوێ كرا و به رێزه‌وه به‌هه‌مان نه‌فه‌سی دۆستانه بە نامه‌یه‌ك وەڵام دراوەتەوە".\nوته‌بێژی ره‌سمی یه‌كێتیی نیشتمانیی كوردستان ئاشكراشی كرد: پێده‌چێت به‌منزیكانه مه‌كته‌بی سیاسی پارتی و یه‌كێتی كۆببنه‌وه.\nوتیشی: "له كۆبوونه‌وه‌كه‌دا هه‌ڵوێستی یه‌كێتی دووپاتكرایه‌وه كه پرۆژه‌یه‌كی سیاسیمان هه‌یه بۆ رێككه‌وتن و ناوه‌ڕۆكه‌كه‌ی روونه كه له سێ پاكێج پێكدێت له‌باره‌ى حكومه‌تی هه‌رێم و كه‌ركوك و به‌غدا".


هەواڵی کوردستان – پەڕە 132 – Standard Kurd\nد کامەران مەنتک: خۆپیشاندانەکان تەنیا بۆ موچە نییە\nلەلایەنستاندار Posted on ئازار 27, 2018 1196 0\nستاندەر دکتۆر کامەران مەنتک، رۆناکبیر و مامۆستای زانکۆ لە زانکۆی سەڵاحەدین دەڵێت خۆپیشاندەران نەک هەر لە ڕێی موچەوە بەڵکو لە چۆنیەتی کار ڕایی کردنی ناو فەرمانگەکانیشەوە سوکایەتی بە تاکی کورد و فەرمانبەرانیش دەکرێت و دەشڵێت دەسەڵاتی کورد لە قۆناغێکدا نەماوە…\nدەزگای ستاندەر پشتوانی داوای خۆپیشاندەران دەکات\nلەلایەنستاندار Posted on ئازار 25, 2018 1562 0\nستاندەر بەناوی خودا بەردەوامی سزادانی فەرمانبەران و مامۆستایان بە سیستەمێکی داسەپاوی پاشەکەوتي موچە زياتر گۆشەی چينايەتي فراوان كردوە، بەجۆرێك كةمايەتیەك تەواوى سەرچاوەی سامانى كوردستانیان قۆرخكردووە و بردوەو هەم تەخشانیشیان كردوە ، زۆرایەتی خەلكی كوردستانیش بێبەش بووینە ، لە ئیستادا دوو…\nخۆپیشاندان و ناڕەزایەتیەکانی ھاوڵاتیان لە ھەولێر و شارەکانی تر بەردەوامە\nلەلایەنستاندار Posted on ئازار 25, 2018 1236 0\nستاندەر ئەمرۆ یەکشەممە لە ھەولێری پایتەخت و زۆرینەی ناوچەجیاجیاکانی ھەرێم خۆپیشاندان و ناڕەزایەتی فەرمانبەران و مامۆستایان و چین و توێژەکان بەرێوەچوو، ھێزە ئەمنیەکان بە رێگای جۆاوجۆر ھەوڵیاندا خۆپیشاندانەکانی ھەولێری پایتەخت کۆتایی پێبھێنن بەڵام سوربونی خۆپیشاندەران سەرجەم ھاوڵەکانی شکستپێھێنا. بەھۆی بەکارھێنانی…\nد.بەرھەم ساڵح: ئەو جۆرە جکومڕانیە شکستیخواردووە و کۆتایی ھاتوە دەبێ بگۆردرێت\nلەلایەنستاندار Posted on ئازار 24, 2018 1747 0\nستاندەر د. بەرھەم سالح لە وتارێک کە لە پشدەر پێشکەشی کرد ڕایگەیاند “ئەم جۆرە حکومڕانییە شکستخواردووە، کۆتایی ھاتووەو دەبێت بگۆڕدرێت، ئەم سیستەمە سیستەمی پاشەکەوتی مووچەیە، ئەم سیستەمە سیستەمی زەلیلکردنی ھاوڵاتییە”. وتیشی”ناچێتە سەر، ئێمەش نەیەینە مەیدان خەڵکی سەربەرزی نیشتیمان، کە رووبەڕووی…\nبایەخدار دیمانە و راپۆرت هەواڵی کوردستان\nستانده‌ر ناوى ئه‌وبه‌رپرسانه بڵاوده‌كاته‌وه كه له وڵاتانى كه‌نه‌داو ئه‌مه‌ریكا داواى مافى په‌نابه‌ریه‌تیان كردووه\nلەلایەنستاندار Posted on ئازار 24, 2018 5594 0\nستانده‌ر، تایبه‌ت له‌ماوه‌ی که‌متر له‌ساڵێك، په‌رله‌مانتارێکی تری په‌رله‌مانی هه‌رێمی کوردستان داوای مافی په‌نابه‌رێتی له‌وڵاتی که‌نه‌دا ده‌کات. به‌پێی سه‌رچاوه‌یه‌ک، زولفا محمود پەرلەمانتاری په‌رله‌مانی هه‌رێمی کوردستان و سەرۆکی لیژنەی تەندروستی له‌فراکسیۆنی گۆڕان، له‌سه‌ره‌تای ساڵی ٢٠١٨ داوایی مافی پەنابەریی لەوڵاتی کەنەدا کردووە. په‌رله‌مانتاری…\nپەرلەمانتارێکی پارتی: کردنەوەی ئاسمانی تورکیا بۆ ھەولیر و نەکردنەوەی بەرووى سلێمانی ھەوڵێکی تری دوژمنانی کوردستانە\nلەلایەنستاندار Posted on ئازار 24, 2018 ئازار 24, 2018 4072 0\nستاندەر د.فرسەت سۆفی پەرلەمانتاری پارتی لە پەرلەمانی کوردستان ڕایدەگەیەنێت “نەکردنەوەی ئاسمانی تورکیا بە ڕووی شاری سلێمانی و جیاکردنەوەی لە شاری ھەولێر ھەوڵێکی دیکەی دوژمنانی کوردستانە بۆ قوڵکردنەوەی زیاتری ناتەبایی. لە فەیسبووکی خۆی ناوبراو نوسیویەتیشی “ھەروەک چۆن عبادی لە گەڵ ناردنی…\nپزیشکانی ھەولێر ھەڕەشەی راگرتنی خزمەتگوزاریە تەندروستیەکان دەکەن\nلەلایەنستاندار Posted on ئازار 24, 2018 1665 0\nستاندەر پزیشکانی پارێزگای ھەولێر لە یاداشتێک کە ئاراستەی حکومەتی ھەرێمیان کردووە ڕایدەگەیەنن ئەگەری چارەسەرنەکردنی کێشەی موچە لە کەمترین ماوە سەرجەم خزمەتگوزاریە پزیشکیەکان لە ھەولێری پایتەخت دەوەستێن. لەبەشێکی تری راگەیەنراوەکە ھاتوە داواکارییەکانمان بریتین لە (دابەشکردنی مووچەی تەواوی وەزارەتی تەندرووستی لە کاتی…\nسەرکردەیەکی حیزبی دیموکراتی کوردستان کۆتایی بەژیانی خۆی دەھێنێت\nلەلایەنستاندار Posted on ئازار 24, 2018 1374 0\nستاندەر سەرچاوە رۆژنامەوانیەکان ئاماژە بۆ ئەوە دەکەن دوێنێ ھەینی سەرکردەیەکی حیزبی دیموکراتی کوردستانی ئێران کۆتایی بە ژیانی خۆی ھێناوە. بەگوێرەی زانیاریەکان کە سۆمەریە نیوز بڵاویکردۆتەوە ئەو کادیرە ناوی حەمید قادر حمدمینە لەدایکبونی ١٩٧٠ و لە کۆیە بە فیشەک خۆی کوشتوە.…\nبەراوردی ھەردوو بەیاننامەی حکومەتی ھەرێم و حکومەتی عێراق لەبارە ھێرشەکانی دەولەتی تورکیا بۆ سنوری قەزای چۆمان\nلەلایەنستاندار Posted on ئازار 22, 2018 2292 0\nستاندەر ئەمرۆ پێنج شەممە لە پەراوێزی ھێرشەکەی دوێنێ شەوی فرۆکە جەنگیەکانی تورکیا بۆ سەر ناوچە سنوریەکانی ھەرێم کە لە ئاکامدا چوار ھاوڵاتی شەھید بوون ھەردو حکومەتی ھەرێم و بەغدا دوو بەیاننامەی جیاوازیان بڵاوکردەوە و، حکومەتی بەغدا بە ڕوونی ئیدانەی ھێرشەکە…\nلیژنەی ئاسایش وبەرگری عێراقی: مسعود بارزانی لە پشت هێرشەكانی داعشە\nلەلایەنستاندار Posted on ئازار 22, 2018 4150 0\nستاندەر پێگەی “بغداد الیوم” لە زاری حاكم زاملی سەرۆكی لیژنەی ئاسایش وبەرگری عێراقی ئاشكرای كردووە كە: هێرشەكانی ئەم دواییەی سەر كەركوك وخورماتوو لە هەولێرەوە پلانی بۆ داڕێژراوە. هەروەها پێگەی “الوثيقة نت” لە زاری ئەسكەندەر وەتووت ئەندانی لیژنەی ئاسایش وبەرگری عێراقی…\nPage 1 … Page 131 Page 132 Page 133 … Page 195\nخۆبوون و خۆدەرخستن\nPosted on ته‌مموز 23, 2019 ته‌مموز 23, 2019 0 132\nبرادۆستیەکان لە دۆسیەی هۆقەبازدا ، تەڵە یان تۆڵە ؟!\nPosted on ته‌مموز 27, 2019 0 935\nلە یادی نەوەد ساڵەی لەدایکبوونی ھابرماز دا\nPosted on ئاب 1, 2019 0 182\nهەڵمەتی دارێك بچێنەو شارێك سەوز بكە\nPosted on ئاب 9, 2019 0 140\nکەیسەکەی ماریا هەورامی و مەلا هەلۆ بە نمونە\nPosted on ئاب 17, 2019 0 164


ده‌ست به دروستكردنی هه‌ژماری بانكی بۆ فه‌رمانبه‌ران كراوه\n:: AM:11:03:22/11/2020 \nجێگری سه‌رۆكی لیژنه‌ی ده‌ستپاكی له په‌رله‌مانی كوردستان گوتی، حكوومه‌تی ھه‌رێمی كوردستان ده‌ستی به دروستكردنی هه‌ژماری بانكی بۆ سه‌رجه‌م فه‌رمانبه‌رانی ھه‌رێمی كوردستان كردووه، له‌م ڕێیه‌شه‌وه ھیچ بندیوارێك نامێنێت.\nئه‌مڕۆ یه‌كشه‌م 21ی تشرینی دووه‌م، سه‌عید مسته‌فا جێگری سه‌رۆكی لیژنه‌ی ده‌ستپاكی له په‌رله‌مانی كوردستان به "وشه"ی ڕاگه‌یاند، حكوومه‌تی ھه‌رێمی كوردستان له چوارچێوه‌ی جێبه‌جێكردنی یاسای چاكسازی، ده‌ستی به دروستكردنی هه‌ژماری بانكی بۆ فه‌رمانبه‌ران كردووه و له سه‌رجه‌م وه‌زاره‌ته‌كان ده‌ست به رێكاره‌كان كراوه.\nڕوونی كرده‌وه، ئه‌م هه‌نگاوه ده‌بێته هۆی نه‌هێشتنی فه‌رمانبه‌ری بندیوار و ھاوشێوه‌ی وڵاتان ده‌بێت، فه‌رمانبه‌ر ھه‌رچی ھه‌یبێت له‌و ھه‌ژماره بانكییه بۆی داده‌نرێت.\nسه‌عید مسته‌فا گوتی، ئه‌مه ھه‌نگاوێكی گرنگ و زۆر باشه، چونكه ھیچ بندیوارێك ناھێڵێت و ته‌نیا فه‌رمانبه‌رانی راسته‌قینه ده‌مێنن، ئه‌وه‌ی فه‌رمانبه‌ری راسته‌قینه نه‌بێت، ناتوانێ هه‌ژماری بانكیی ھه‌بێت.


ئه‌نفال نه‌ك جینوساید – Denegkan\nئه‌نفال نه‌ك جینوساید\nbydengekan\tDecember 15, 2012\tجینۆساید\nئه‌نفال سوره‌تی 8 كتێبی قورئان به‌مانای “ده‌سكه‌وت ، تاڵانكردن ، به‌حه‌ڵاڵ زانینی موڵك و ماڵی ده‌ستبه‌سه‌راگیراوی شه‌ڕ ” ئه‌نفال باشترین پێناسه‌یه بۆ چڕكردنه‌وه‌و كۆكردنه‌وه‌ی سه‌رجه‌می ئه‌و تاوانانه‌ی به‌رانبه‌ر به هاوڵاتیانی هه‌رێمی كوردوستان ئه‌نجامدراوه به‌تایبه‌تی تاوانه ڕێكخراوه پلان دارێژراوه‌كانی حیزبی به‌عس كه هاوكات له‌گه‌ڵ هه‌ڵگیرسانی شه‌ڕی ئێران عێراق كه سه‌ره‌تاكانی له ساڵی 1979 وه ده‌ستپێئه‌كات به چۆڵكردنی گونده سنوریه‌كان و دامه‌زراندنی گۆمه‌ڵگه زۆره ملێییه‌كان تا ترۆپكی تاوانه‌كان كه له‌ساڵی 1987 بۆ 1988 و هه‌ر هه‌شت قۆناغه‌كه‌ی ئه‌نفال و كیمیابارنی ناوچه‌كانی كوردوستان له شێخ وه‌سانانه‌وه تا هه‌ڵه‌بجه و له‌و نێوه‌نده‌شدا چه‌ندان گوندو شارو شارۆچكه‌ی دیكه ..\nئه‌نفال وشه‌یه‌كه گه‌وره‌تره له جینوساید .. ئه‌نفال وشه‌یه‌كه وه‌ك ” هۆلۆكۆست ” ئه‌گه‌ر به هه‌ر جوله‌كه‌یه‌ك بڵێیت بۆ هۆلۆكۆستتان به جینوساید نه‌ناساند ” ڕه‌نگه به نه‌فام و كه‌م عه‌قڵت بزانێت ” چونكه هۆلۆكۆست باشترو پڕماناتر و مه‌زنتر له جینوساید پێناسی كاره‌ساته‌كانی كوشتن و سوتاندنی نزیكه‌ی 12 ملیۆن جوله‌كه ئه‌كات نه‌ك جینوساید ، مانای هۆلۆكۆست ” سوتانی ته‌واوه‌تی قوربانیه‌كانه بۆ خواوه‌نده‌كان ” له‌م مانایه‌وه ئه‌نفال وه‌ك سوره‌تێكی ئاینی به‌كار هات بۆ قڕكردنی مرۆڤه‌كان و شێواندنی دیمۆگرافیا و له‌ناوبردنی ژینگه‌و ژێرخانی ئابوری و كۆمه‌ڵایه‌تی ..\nبه‌كار هێنان و سودوه‌رگرتن له ئه‌نفال بۆ كۆكردنه‌وه‌ی سه‌رجه‌م ئه‌و تاوانه گه‌ورانه‌ی به‌رانبه‌ر به هاوڵاتیانی هه‌رێمی كوردوستان كراون كه‌مكردنه‌وه‌و دابه‌زاندنی ئاست و پله‌ی هیچ یه‌كێك له‌و تاوانانه نیه و هه‌ڵه‌ش نیه تاوانێك پێش یان پاش پرۆسه‌ی ئه‌نفال ڕویدابێت بخرێته چوارچێوه‌ی ئه‌نفاله‌وه ! ئه‌گه‌ر نا ئه‌بێت ڕۆژێك كاولكردنی گونده‌كان بناسێنین ڕۆژێكی دی تاوانه‌كانی كیمیابارانی یه‌ك له‌دوای یه‌ك به‌تایبه‌تی هه‌ڵه‌بجه ، ڕۆژێك ته‌عریب ، ڕۆژێك ته‌بعیس ، ڕۆژێك تاوانی فه‌یلیه‌كان ، ڕۆژێكی دیكه به‌رزانیه‌كان ، ڕۆژێك گه‌رمیان یاخود كوێستان .. تادوایی ؟ بێجگه له قوربانیانی به‌ندیخانه‌كان گۆڕه به‌كۆمه‌ڵه‌كان ..شێواندنی كه‌سایه‌تی مرۆڤ و جه‌نگه یه‌ك له‌دوای یه‌كه‌كان و ئه‌سیربوون و كوژران و چه‌ندان و چه‌ندان نه‌هامه‌تی دیكه ، مه‌به‌ستی سه‌ره‌كی كۆی ئه‌م تاوانانه ئه‌نفاله و ئه‌نفال گونجاوترین ناوه بۆ كۆكردنه‌وه‌ی تاوانه‌كان وه ناساندنی ئه‌نفال ئه‌بێته پێناسه بۆ هه‌موو تاوانه‌كانی دیكه نه‌ك وه‌ك به‌ڕێز ” عمری حاجی عه‌نایه‌ت ” كه ڕۆشه‌نبیرێكی هه‌ڵه‌بجه‌یه پێی وایه به ناساندنی ئه‌نفال له په‌رله‌مانی سوید كه‌یسی هه‌ڵه‌بجه به‌كارهاتوه‌و ناوی هه‌ڵه‌بجه نه‌هاتوه !\nجوله‌كه‌كان نزیكی 30 ساڵێكیان پێویست بوو تا هۆلۆكۆستیان ناساند .. له تاوانی دژه مرۆڤایه‌تی وا مه‌ترسیدار دا ، چه‌نده كاتیشی به‌سه‌ردا تێپه‌ڕێت هێشتا بواری ئیشكردنی تێدایه .. هه‌ربۆیه من به‌گرنگی ئه‌زانم له‌باتی خۆسه‌رقاڵكردن به‌وه‌ی سوید چی ناساند و له‌چ كون و قوژبنێكی دیكه‌ی ئه‌م گه‌ردونه‌دا هه‌وڵ بده‌ین هه‌ڵه‌بجه .. گۆپته‌په .. گه‌رمیان و كوێستان بناسێنین با له‌ناوخۆ ئیش بۆ زیندو ڕاگرتنی پرسه‌كان و تێگه‌یشتنی زیاتر لێیان بكه‌ینه ئامانج ..\nتێزه گشتیه‌كان خه‌ریكه له ناوه‌رۆك به‌تاڵ ئه‌بنه‌وه بۆ نمونه گه‌وره‌ترین دز باسی گه‌نده‌ڵیت بۆ ئه‌كات .. زبر ترین مرۆڤ فه‌لسه‌فه‌ی توندوتیژیت بۆ شیئه‌كاته‌وه.. چه‌ندین نمونه‌ی دیكه هه‌یه!! وڵاتانێكیش كه قات و قڕی مرۆڤه‌كان ئه‌كه‌ن تاوانێك به جینوساید ئه‌ناسێنن یان نایناسێنن ئه‌و تێزه گشتیانه ئه‌گه‌ر ناوه‌رۆكێكی به‌هێز و تایبه‌تمه‌ندیان له‌گه‌ڵ نه‌بێت هیچ مانا به‌خش نابن .\nگه‌وره‌ترین ماناش بۆ تاوانه‌كانی ڕژێمی به‌عس ئه‌نفاله به‌پێوه‌ری نه‌ته‌وه‌یه‌كگرتوه‌كان و سوید و ڵاتانی ڕۆژئاواو ئه‌مریكا نا به‌ڵكو به پێوه‌ری هاوڵاتیه‌كی كورد كه له‌ساڵی 1979 چه‌ندین جار گونده‌كه‌ی ڕوخاوه .. كوڕه‌كه‌ی براوه‌ته به‌ره‌كانی شه‌ڕ .. ناوچه‌كه‌ی ته‌عریب كراوه .. خزمه‌كانی له زیندان ئه‌شكه‌نجه‌دراون .. دراوسێكانی كیمیابارن كراون ..زاوایه‌كی فه‌یلیه ..بوكه‌كه‌ی به‌رزانیه .. حه‌زی له‌هه‌ناری كانی عاشقان بوه‌و ئێستا ئه‌و هه‌ناره پڕه له ژه‌هر ..له عه‌رعه‌ره‌وه ئیسك و پروسكێكی بۆ دێته‌وه له‌هی هه‌موو كه‌س و كارو دراوسێ و میوه‌و داروپه‌ردوی گوندو شارو شارۆچكه ڕوخاوه‌كان ئه‌چێت ..\nناساندنی هه‌مووئه‌م تاوانانه به‌جینوساید .. تاوانێكی دیكه‌یه به‌رانبه‌ر به مێژوی تاوانه‌كان و ئه‌نفال یه‌كه‌م ڕاسته هه‌نگاوه له‌دوای 25 ساڵ بۆ ناسینی تاوانه گه‌وره‌كانی دژه مرۆڤایه‌تی له هه‌رێمی كوردوستاندا .\n• من بۆ خۆم ده‌ربازبویه‌كی تاوانی ئه‌نفالم به‌تایبه‌تی كیمیابارانی هه‌ڵه‌بجه\nPrevious دوو شیعر بۆ مناڵان …. ئه‌مین محه‌مه‌د\nNext لە چاوەڕوانیدا … گوڵی بی


ئیتیفاقی نهینی بەژیان و چارەنووسی پەنابەرانی كوردەوە ڕاگرن! – Denegkan\nئیتیفاقی نهینی بەژیان و چارەنووسی پەنابەرانی كوردەوە ڕاگرن!\nدەستهەڵگرن لە ئاسانكاری و هاوكاری و خستنە ئیختیاری فڕۆكەخانەی نیو دەوڵەتی هەولێر بۆ خزمەتكردن بە وڵاتە ئەوروپیەكان بۆ دیپۆرتی پەنابەران\nبەخۆپیشاندانی فیدراسیۆنی سەراسەری پەنابەرانی عێراقی پەیوەستبن لە بەردەم بارەگای حكومەتی هەرێمی كوردستان لە لەندەن\nرۆژی 17-4-2008 _كاژمێر 1 تا 3 پاشنیوەرۆ\nWinchester House ,8th Floor,Old Mary Lebone Road 269-259, London NW1 5 RA\n• لەماوەی ڕابردووا بە پشتیوانی و هاوكاری حكومەتی هەرێمی كوردستان زیاتر لە 179 پەنابەری كوردی عێراقی بە كەلەپچە و ئیهانەت و سوكایەتی بەفرۆكەی سەربازی دیپۆرتی فرۆكەخانەی نیو دەوڵەتی هەولێر كراونەتەوە و پیشوازی كراوە لە وەرگرتنەوەیان .\n• نۆینەری وەزارەتی ناوخۆی بەریتانیا بە ئێمەی راگەیاند ساڵی 2005 ئیتفاقیەك ئیمزا كراوە لەنێوان حكومەتی هەرێمی كوردستانو حكومەتی عێراقی دا لەسەر رازی بوونیان بۆ ناردنەوەی پەنابەران\n• هێڵی ئاسمانی زاگرۆز بەردەوام لە شاری فرانكفۆرت تیكت دەفرۆشێ بە حكومەتی ئەڵمانیا بۆ ناردنەوەی ئەو پەنابەرە كوردانەی كە رەفزكراون وەیان وەڵامی موقەتیان پێدراوەو لیان سەندراوەتەوە تا ئێستا زیاتر لە8پەنابەر لەم رێگەیەوە نێراوەتەوە بۆ كوردستان\n• 4 جار سكرتێری فیدراسیۆن گەڕاوەتەوە كوردستان داوای لەحكومەتی هەرێمی كوردستان كردوە چاو بەو سیاسەتەدا بخشینەوە كە بەژیان و چارەنووسی پەنابەرانی كورد بەرێوە دەبرێت.\nنەك هەر هیچ هەنگاوێكى گونجاو بۆ وەڵامدانەوە بەكێشەى پەنابەران نەگیراوەتە پێش بەڵكو بەلێدان و سوكایەتی و برینداركردن پەنابەران و هاوڵاتی خۆیان وەردەگرنەوە ووتەبیژانیشیان پەنابەران بە ئاژاوەگێر و تاوانكار ناوزەد دەكەن !\nئێمە داواكارین حكومەتی هەرێمی كوردستان دەستبەجێ وەڵامی ئەم خواستانە بداتەوە كە خواستی سەرجەم پەنابەرانی كوردستان و بە قازانجی خەڵكی كوردستان\n1. ئەو پەنابەرە كوردانەی بەزۆر رەوانەی كوردستان دەكرێنەوە قبوڵ نەكەن.\n2. هەر اتفاقییەیەك كە كراوە لەسەر وەرگرتنەوەی پەنابەرانی كورد هەڵوشینەوە رەسمەن رای بگەیەنن.\n3. فرۆكەخانەی هەولێر نەخڕێتە خزمەتی ئەو ووڵاتانە كە بەنیازن پەنابەرانی كورد بەزۆر بنێرنەوە.\n4-زەخت بۆ ووڵاتە ئەوروپایەكان لە رێگای (UN) بهێنرێت ئەم زەخت وزۆرە لەسەر پەنابەرانی كورد لە لایەن ووڵاتە ئەورپایەكانەوە هەڵگیرێ.\n5- سزای ئەو كارمەندانەی ئاسایش كە لێدانو چەكیان بەكارهێناو بەرامبەر بەو پەنابەرانەی ڕەوانە كراونەتەوە.\nبۆ زانیاری بەشداری لەم خۆپیشاندانە پەیوەندی بكەن بە (ئاسۆ گۆران بە ژمارەی07895636633) سەمیرە ئەحمەد ژمارەی(07828424164) ) ئارام حمە سەعید ژمارەی(07729182083)\nPrevious ئه‌ركی له مێژینه….وه‌رگێرانی : ڕێبوار ڕه‌شید\nNext دوای پێنچ سال له روخانی رژێمی به‌عس


← قيرانى نوى له نيوان ئيران و وه لاته يه كگرتوه كانى ئمريكا، هه ريمه كه به ره و كوى ده بات\nدكتور ئازاد موراديان: سه ره راى قيرانى وزه و چه كه مه نى ئه تومى وه پى شه ل كردنى مافى مروڤ له ئيراندا كه له ميژه له ئارادايه ، ئيستا ده ست تى وه ردانى ئيران له مافى نيو نه ته وه يى، به دواى هه ره شه كانى ئيران بو به ستنى تنگاوى هورموز قيرانيكى نيو ى ساز كردووه →\nبا از دست دادن دكتر قاسملو ما بعنوان يك ملت يك فرصت خيلى استثنائى را از دست داديم :رويا حكاكيان\nPosted on September 21, 2012, in فارسي, مقالات, مصاحبه, ويديو. Bookmark the permalink.\tLeave a comment.


لێبوردەی نێونەتەوەیی لەگرانتربوونی سەرکوتی پێشێلکاری مافی مرۆڤ لەئێران ڕاپۆرتێکی بڵاوکردەوە - كۆمه‌ڵه‌ی مافی مرۆڤی کوردستان\nبەپێی هەواڵی کۆمەڵەی مافی مرۆڤی کوردستان وبەڕاپۆڕتی لێبوردەی نێو نەتەوەیی ئەوڕۆ چوارشەممە ۲ی ئووتی ساڵی۲۰۱۷ کەئەوڕۆ بڵاوی کردەوە،باس لەگەشەی ڕۆژلەدوای ڕۆژی پێشێلکاری مافی مرۆڤ لەسەردەمی سەرۆک کۆماری ڕۆحانی کردووە وهەروەها هێزی قەزایی ودام ودەزگا سەرکوتکارەکانی کۆماری ئیسلامی ئێران لەساڵی۲۰۱۳ی زایینی بەم لاوە سەرکوتی پارێزەرانی مافی مرۆڤ لەئێرانیان زێدەتر کردووە.\nبەگوێرەی هەواڵەکە، دەوڵەتی ڕۆحانی لەم چوارساڵەی ڕابردوو هەواڵێکی کاریگەری بۆ ڕاگرتنی سەرکوتی چالاکانی مەدەنی لەلایەن دەزگا ئەمنی وقەزاییەکان بەئەنجام نەگەیاندووە وهیوا بۆچاکترکردنی ئەم دۆخە لەچوار ساڵی داهاتووی دەوڵەتی ڕۆحانی دوورە لەڕاستی وبەردەوام ڕاپۆڕتەکانی پێوەندی دار لەگەڵ مافی مرۆڤیان بەرپەرچ داوەتەوە وبانگەشەی کردووە کەهیچ کەس بەۆی ئازادی ڕادەربڕین وگردبوونەوە دەسبەسەر ناکرێت.\nلەڕاپۆڕتەکەدا هاتووە کەسیستەمی قەزایی لەچوارساڵی پێشەوە تابەئێستە ،هەڵوێستگر وبەرگریکارانی مافی مرۆڤی بەتۆمەتگەلی هەوڵ دان بۆتێکدانی ئاسایشی نەتەوەیی ومحاربە مەحکووم کردووە ویان ئەم چەشنە چالاکیانەیان وەکوو جینایەت نرخاندووە.\nهەروەها لەڕۆژهەڵاتی کوردستان چالاکانی مەدەنی ومافی مرۆیی بەتۆمەتی ئەندامەتی لەپارتە سیاسییەکان مەحکووم کردووە کەزۆرینەیان ڕووبەڕووی حوکمی گرانی زیندانی تاهەتایی یان ئێعدام بوونەتەوە.\nبەووتەی دیتێرکرگ کارناسی پرسەکانی ئێرانی ڕێخراوی نێونەتەوەیی لەئاڵمان،قوربانییە سەرەکییەکانی ئەم سەرکوتە پارێزەرانی بەرگریکاری مافی مرۆڤ،یەکینەکان،کەمینە ئایینییەکان وچالاکانی مافی ژن بوون.بۆدان پێدانان لەدەسبەسەرکراوان ئەیانخەنە ژێرئەشکەنجە وئاکاری نەشیاوەوە.\n← کوشت و بڕی شەنگال سڕینەوەی ناسانامە و هەبونی نەتەوەی کوردە\nهەرەشەی ئێعدام لە گیراوانی سیاسی کورد →


بەگوێرەى ڕاپۆرتێکی ڕێکخراوی مافی مرۆڤی هەنگاو، لەڕووداوێکی ناخهەژێندا لە ڕۆژهەڵاتی کوردستان، کۆڵبەرێک لەدوای بریندارکردنی لەلایەن هێزە ئەمنییەکانی ئێرانەوە دەستگیرکرا و دواتر ئەشکەنجەیەکی زۆر دراوە و بە تەقەی ڕاستەوخۆ کوژراوە.\nڕێکخراوی مافی مرۆڤی هەنگاو بڵاویکردەوە، ڕۆژی (شەممە، 12ی ئەیلولی 2020)، هێزە چەکدارەکانی ئێران لە سنورەکانی شاری شنۆ تەقەیان لە کۆڵبەرێک بە ناوی “سەڵاحەدین عیسازادە” کردووە و بە سەختی برینداریان کردووە.\nبەگوێرەی ڕاپۆرتی ئەو رێکخراوە، هێزە چەکدارەکانی ئێران دوای بریندارکردنی کۆڵبەرەکە، دەستگیریانکردووە و ئەشکەنجەیان داوە و لە کۆتایدا بە تەقەی ڕاستەوخۆ کوشتویانە.\nڕێکخراوەکە ئەوەشی خستووەتەڕوو، سەڵاحەدین عیسازادە تەمەنی 45 ساڵ و خەڵکی گوندی شێوەسماکی سەربە شاری شنۆ بووە کە دوای کوژرانی تەرمەکەیان گواستووەتەوە بۆ ساردخانەی شاری نەغەدە و ناوەندە ئەمنیەکان بە مەرجی ئەوەی هیچ قسەیەک لەسەر ڕووداوەکە نەکەن، تەرمەکەیان رادەستی بنەماڵەکەی کردووەتەوە.\nهەنگاو ئاماژەی بەوەشكردووە، هەر لە دوو ڕۆژی ڕابردوودا، لەسنوری بانە و نەوسود، دوو کۆڵبەر بەتەقەی هێزە ئەمنییەکانی ئێران بریندارکراون.\n2020.09.27 - 17:10


زرینگانەوەی گوێ - ویکیپیدیا، ئینسایکڵۆپیدیای ئازاد\nزرینگانەوەی گوێ (بە ئینگلیزی: Tinnitus • گۆکردن: /ˈtɪnɪtəs/ یان /tɪˈnaɪtəs/)، لە وشەی لاتینی تینۆتس ھاتوە کەبەواتای دەنگدانەوە دێت بریتییە لە دەنگێک لەناوەوەی گوێی مرۆڤ کەلەکاتی نەبونی دەنگی دەرەکی ھەستی پێ دەکرێت.\nزرینگانەوە بەنەخۆشی ھەژماڕناکرێت، بەلکو کارانەوەی چەند بارێکی نەخۆشیە کە گوێ تووشی ھەوکردن دەکەن بەھۆی بونی تەنی نامۆ لەگوێ دا یان کەلەکەبوونی شەمێ لەگوێ دا، ھەروەھا ھەستەوەری لە لوت دا، ھەستەوەری لە لوت دا دەبێتە ھۆی زیاد کۆبوونەوەی شەمێ لەگوێدا، ھەروەھا زرینگانەوەی گوێ بەھۆی لاوازبوونی دەماری بیستن بەشێوەیەکی سرووشتی درووست دەبێت، ھەروەھا لەئەنجامی وەرگرتنی ھەندێک دەرمانیش درووست دەبێت، بەشێوەیەکی گشتی نیشانەیەکی لاوازبوونی بیستنە لەمڕۆڤدا مەگەر ھۆکارێکی تایبەت نەبێت.\nلەڕاستیدا ناتوانرێت زرینگانەوەی گوێ دەستنیشان بکرێت، وەسەختە ھەڵسەنگاندنی، تەنھا خودی نەخۆش نەبێت، ئەویش بەھەست ڕاگرتن و بەراوردکردنی دەنگەکەی بە دەنگە دەرەکیەکان، ھەروەھا لەڕێگای ھێلکاری بیستن پزیشک دەتوانێت بە ئەنجامێک بگات، ئەم زرینگانەوەیە ئاستەمە ھەستی پێبکرێت تەنھا لەشوێنی ئارام و بێ ژاوەژاوە نەبێت.\nزرینگانەوە بە دیاردەیەکی بەربڵاودادەنرێت بەجۆرێک لە ھەرپێنج کەسێک کەسێک تووشی ئەم بارە دەبێت بەتایبەت لەتەمەنی نێوان ٥٥بۆ٦٥، بەڕێژەی ٪١١٫٧لە تووشبوان ھەستی پێدەکەن.\nدەکرێت لە گوێیەک ھەستی پێبکرێت یان ھەردوو گوێچکە، یان لەناو کەللەی سەر، بەسرووشتی خۆی کەسی تووش بوو وا ھەست دەکات لەناو گوێیەکانی یاخود لەناو مێشکی دەنگێکی بێزارکەر یاخود بە ژاوەژاو یان بەشێوەی تسەتس یان وەک دەنگی با یاخود وەک شەپۆڵی ڕادیۆیی یان ھەندێک کەس وەک فیکەیەک لەناو گوێیان ھەستی پێدەکەن، ئەم زرینگانەوەیە دەکرێت بەشێوەی پچڕ پچڕبێت یان بەشێوەی ھەمیشەیی و بەرەوام لەناو گوێ ھەستی پێبکرێت یانیش لەکاتی بەکارھێنانی ئەندامێکی جەستە نزیک بەگوێ ھەستی پێبکرێت وەک بەکارھێنانی زمان یان ددان یان شەویڵاگ یاخود لوت یان تروکاندنی چاوەکان....\nئەم کەسایەتیانەی خوارەوە بەدەست زرینگانەوەی گوێ دەیان ناڵاندیان:\nطنین والموسیقیین ٣٠ی ئازاری ٢٠٠٩ لە وەیبەک مەشین، ئەرشیڤ کراوە.\n2007 المادة فی سیاتل تایمز\nGroopman، Jerome (02/09/09). "That Buzzing Sound". داڕێژە:استشھاد بخبرالوسیط |تاریخ الوصول= تم تجاھلە (مساعدة); الوسیط |الصفحات= تم تجاھلە (مساعدة); الوسیط |الأخیر= تم تجاھلە (مساعدة); الوسیط |الأول= تم تجاھلە (مساعدة); الوسیط |التاریخ= تم تجاھلە (مساعدة); الوسیط |المسار= تم تجاھلە (مساعدة); الوسیط |العنوان= تم تجاھلە (مساعدة); الوسیط |العمل= تم تجاھلە (مساعدة); تحقق من التاریخ فی: |date= (مساعدة)\nTinnitus: A Multidisciplinary Approach. Whurr Publishers, Ltd. 2005. ISBN 1-86156-403-1. Tinnitus: A Multidisciplinary Approach. Whurr Publishers, Ltd. 2005. ISBN 1-86156-403-1. More than one of |ناونیشان= and |title= specified (help)\nTinnitus: Turning the Volume Down (Revised & Expanded). Network 3000. 2007. ISBN 1-93426-603-5. Tinnitus: Turning the Volume Down (Revised & Expanded). Network 3000. 2007. ISBN 1-93426-603-5.\nکۆمنزی ویکیمیدیا، میدیای پەیوەندیدار بە زرینگانەوەی گوێ تێدایە.\nزرینگانەوەی گوێ لە کێرلی\nMøller, Aage R; Langguth, Berthold; Ridder, Dirk; et al., eds. (2011). Textbook of Tinnitus. New York, NY: Springer. doi:10.1007/978-1-60761-145-5. ISBN 978-1607611448. LCCN 2010934377. Archived from the original on 2011. Retrieved 5 November 2012. [بەستەری مردوو](خۆتۆمارکردن پێویستە)\nوەرگیراو لە «https://ckb.wikipedia.org/w/index.php?title=زرینگانەوەی_گوێ&oldid=842850»\nئەم پەڕەیە دواجار لە ٠١:٤٠ی ٢٢ی ئەیلوولی ٢٠٢١ نوێ کراوەتەوە.


ژیان | عێراق | تەندروستی عێراق: زۆری ژمارەی تووشبوانی کۆرۆنا جێگەی دوودڵییە\n2020-09-25 | 723 جار خوێندراوەتەوە\nوەزارەتی تەندروستی و ژینگەی عێراق ڕایگەیاند، زیادبوونی ژمارەی تووشبوان بە کۆرۆنا ئاماژەیەکی مەترسیدارە، لە کاتێکدا نزمبوونەوەیەکی ئەوتۆ هەست پێ ناکرێت لەژمارەی تووشبوان.\nحازم جومەیلی بریکاری وەزارەتی تەندروستی عێراق ئەمڕۆ هەینی ڕایگەیاند، لەبەر ئەوەی هیچ سزایەک جیبەجێ ناکرێت لەبەرامبەر ئەو کەسانەی سەرپێچی ڕێنماییە تەندروستییەکان، بۆیە ژمارەی تووشبوون بە ڤایرۆسی کۆرۆنا رووی لە هەڵکشانە.\nجومەیلی ئاماژەی بەوەشکرد، بەرزبوونەوەی بەرچاوی ژمارەی تووشبوان بە کۆرۆنا جێگەی مەترسی و دوودڵییە، بە تایبەت ماوەی چەند ڕۆژێکە هیچ ئاماژەیەک نییە بۆ نزمبوونەوەی ڕێژەکە.\nبریکاری وەزارەتی تەندروستی جەختیکردەوە، زیادبوونی ژمارەی تووشبوان نیشانەیەکی دڵخۆشکەر نییە بۆ ڕوبەڕبوونەوەی پەتاکە، لە کاتێکدا نیشاندەری زۆربەی وڵاتانی جیهان ئاماژەیە بۆ کەمبوونەوەی ژمارەی تووشبوان، بەڵاک لەعێراق بەهۆی پابەندنەبوون بە ڕێنماییە تەندروستییەکان و جێبەجێ نەکردنی دوورکەوتنەوەی کۆمەڵایەتی، وایکردووە ڕۆژ لەدوای ڕۆژ ژمارەی تووشبوون بەرزتر ببێتەوە.\nئاماژەی بەوەشکرد، کەمبوونەوەی ژمارەی گیانلەدەستدان بە ڤایرۆسی کۆرۆنا، بۆ دابینکردنی ئۆکسجین و دەرمان بەبڕی پێویست و زیادبوونی هۆشیاری هاوڵاتیان تووشبوان، کە ئەوەش مایەی دڵخۆشییە، بەڵام دەبێت بیر لەوە بکرێتەوە بە گرتنەبەری ڕێنماییەکان ژمارەی تووشبوان کەمبکرێتەوە.\nلە بەشێکی تری وتەکانیدا جومەیلی جەختیکردەوە، ڕێوشوێنەکانی ئیستای وەزارەتی تەندروستی خۆی دەبینێتەوە لە زیتدکردنی نەخۆشخانەی تایبەت بە کۆرۆنا و زیادکردنی بێدەکان و دابینکردنی ئۆکسجین بە بڕی پێویست بۆ نەخۆشەکان، بۆ ئەو مەبەستەش وەزارەت تەواوی توانای خۆی تەرخانکردووە، ئەو ڕێوشوێنانەش کاریگەریی بەرچاویان هەبووە لە کەمکردنەوەی ژمارەی تووشبوان.\nبەگوێرەی ئامارەکانی وەزارەتی تەندروستی، تا دوێنێ لە عێراقدا ٣٣٧ هەزار و ١٠٦ کەس تووشی کۆرۆنا بوون و لەو ژمارەیەش ٢٦٨ هەزار و ٧٦١ کەس چاکبوونەتەوە و ٨٧٩٩ کەسیش گیانیان لەدەستداوە.


مۆڵه‌ته‌كه‌ى یه‌كگرتوو بۆ حكومه‌ت ته‌واوده‌بێت‌و هێشتا خۆی یه‌كلایی نه‌كردووه‌ته‌وه\nهەواڵ / کوردستان :: 14/01/2018 :: 374 جار بینراوە\nسبه‌ى دووشه‌ممه 15ى كانونى دووه‌م، دوایین رۆژی مۆڵه‌تى یه‌كگرتووی ئیسلامییه بۆ حكومه‌ت، به پێى زانیارییه‌كان سه‌ركردایه‌تى یه‌كگرتوو بۆ دووبه‌ره دابه‌شبوون و زۆرینه‌شیان له‌گه‌ڵ كشانه‌وه‌ن، به‌ڵام ده‌نگى پێویست بۆ كشانه‌وه به‌ده‌ستنه‌هاتووه.\nڕۆژى 24ى كانونى یه‌كه‌مى 2017 یەكگرتووی ئیسلامی كوردستان، مۆڵەتی 20 رۆژی دایە حكومەت، بۆ جێبه‌جێكردنى 24 داواكارى، به‌مه‌به‌ستى مانه‌وه‌ى له نێو كابینه‌ى 8ى حكومه‌تى هه‌رێم، سبه‌ى دووشه‌ممه‌ش 15ى كانونى دووه‌م، دوایین مۆڵه‌تى ئه‌و حزبه‌یه بۆ حكومه‌ت و تاوه‌كو ئێستاش زۆرێك له داواكارییه‌كانى ئه‌و حزبه جێبه‌جێنه‌كراون.\nبه‌پێى زانیارییه‌كانى دواڕۆژ، كه له‌سه‌رچاوه‌یه‌كى باڵاى ئه‌و حزبه ده‌ستیكه‌وتووه، سه‌ركردایه‌تى یه‌كگرتووى ئیسلامى كوردستان له باره‌ى پرسى كشانه‌وه‌یان له حكومه‌ت بۆ دووبه‌ره دابه‌شبوون، ئه‌و به‌ره‌یه‌ى له گه‌ڵ كشانه‌وه‌یه ژماره‌یان 20 ئه‌ندامى سه‌ركردایه‌تى ئه‌و حزبه‌یه، 15 ئه‌ندامه‌كه‌ى ترى سه‌ركردایه‌تى له‌گه‌ڵ مانه‌وه‌ن.\nئه‌و سه‌رچاوه‌یه، ئاشكراشیكرد پرسى كشانه‌وه‌یان له حكومه‌ت ئه‌گه‌رێكى لاوازه، چونكه به پێى په‌یڕه‌وى ناوخۆ، ده‌بێت زیاتر له 23 ئه‌ندامى سه‌ركردایه‌تى ده‌نگى له‌سه‌ربدات، كه ده‌كاته 2 له‌سه‌ر 3ى ئه‌ندامان، ئه‌مه‌ش كارێكى زه‌حمه‌ته.\nدواڕۆژ، زانیویه‌تى هه‌رچه‌نده تاوه‌كو ئێستا هیچ واده‌یه‌ك دانه‌نراوه بۆ ئه‌نجامدانى كۆبوونه‌وه‌ى سه‌ركردایه‌تى له‌وباره‌یه‌وه، به‌ڵام چه‌ند بژارده‌و پێشنیازێك هه‌ن به‌مه‌به‌ستى ئه‌لته‌رناتیڤ له بڕى كشانه‌وه‌ى ئه‌و حزبه له حكومه‌ت، یه‌كێك له‌و پێشنیازانه هه‌ڵپه‌ساردنى كۆبوونه‌وه‌كانى ئه‌نجومه‌نى وه‌زیرانه له لایه‌ن وه‌زیره‌كانى یه‌كگرتووى ئیسلامى كوردستان له حكومه‌ت، به‌ڵام له‌گه‌ڵ هه‌ڵپه‌ساردنى دانیشتنه‌كان وه‌زیره‌كان به‌رده‌وامبن له‌ده‌وامكردن و له‌ڕایكردنى مامه‌ڵه‌ى هاووڵاتیان.\nبه‌پێى زانیارییه‌كانى دواڕۆژ، یه‌كگرتووى ئیسلامى فشارى زۆرى ناوخۆیى و هه‌رێمى له‌سه‌ره، به‌وه‌ى نه‌كشێته‌وه‌و به‌شێك له‌و سه‌ركردانه پێیانوایه له‌حاڵه‌تى كشانه‌وه‌یان، جگه‌له‌وه‌ى له‌ڕووى ناوخۆیى حزب كاریگه‌رى خراپ به‌جێده‌هێلێت، له‌هه‌مانكاتیشدا هه‌رێمى كوردستان ڕووبه‌رووى قه‌یرانێكى تر ده‌بێته‌وه.\nله‌وباره‌یه‌وه شێركۆ جه‌وده‌ت، ئه‌ندامى سه‌ركردایه‌تى یه‌كگرتووى ئیسلامى بۆ دواڕۆژ ئه‌وه‌ى خسته‌ڕوو "جارێكی تر سه‌ركردایه‌تى له‌و باره‌یه‌وه كۆدەبێتەوەو وەڵامی حكومەت هەڵدەسەنگێنێت و بڕیارده‌دات له باره‌ى كشانه‌وه یاخود مانه‌وه‌یان".\nبه وته‌ى ناوبراو، هیچ بڕیارێكى پێشوه‌خته نییه له باره‌ى پرسى كشانه‌وه‌یان، چونكه ئه‌و پرسه پێویستى به بڕیارى سه‌ركردایه‌تى هه‌یه.


نووچە نێت | ڕاستگۆیی بێ لایەنی| ئەگەر بنێشتت قوتدا جەستەت چی بەسەردێت؟\nئەگەر بنێشتت قوتدا جەستەت چی بەسەردێت؟\nOctober 2021 23 - 17:54:38\nبنێشت لە کۆمەڵێک مادەی سروشتی و دەسکرد بەرهەم دێت، کە هەم تامی خۆشتر دەکەن و هەم کارێک دەکەن کە بە ماوەیەکی زیاتر لە بەرامبەر خراپبووندا خۆی ڕابگرێت.\nبنێشت لە گەدەدا لەلایەن ئاسید کلۆریدریک HCLـەوە هەرس دەبێت، بەڵام ئەو مادە لاستیکییەی لەناو پێکهاتەی بنێشتدایە هەرس نابێت.\nکاتێک بنێشتەکە دەجوین، زمانمان ملۆکۆلە گەورەکانی ناو بنێشت لەلایەن ئەنزیمەکانی خۆیەوە دەشکێنێت، بەڵام کاتێک لە ڕووی ناهوشیارییەوە بنێشتەکە قوت دەدەین گەدە ناتوانێ ئەو لاستیکەی ناو بنێشت هەرس بکات و پاش تێپەڕینی یەک یان دوو رۆژ، لەگەڵ پیسایی لە جەستە دێتە دەرەوە.\nقووتدانی بنێشت لە بەشەکانی ژوورەوەی جەستەدا هیچ کێشەیەک دروست ناکات و نابێتە هۆی پێکەوە نووسانی ئەندامەکان، بەڵام ئەگەر بنێشتێکی زۆر گەورە یان چەند دانە بنێشت هاوکات قوت بدەی ئەگەری هەیە سیستمی هەرسی دابخات. ئەمە زیاتر لە منداڵان ڕوو دەدات.\nلە هەندێک حاڵەتی دەگمەندا، ئەو بنێشتەی لەلایەن مناڵەوە قوت دەدرێت قەبزی لێدەکەوێتەوە و سیستمی هەرسیان تێک دەدات. بنێشتیش هاوشێوەی خۆراکەکانی دیکە بۆ نمونە سپاگێتی، گۆشت و چەرەسات هەرس دەبێت و پاشان لە جەستە دێنە دەرەوە بەو جیاوازییەی هەندێک بە ئەستەمی جەستە دەیمژێت.\nسودەکانی بنێشت چین؟\nیادەوەری بەهێز دەکات\nیارمەتی مێشک دەدات بۆ ئەوەی ئۆکسجینی زیاتری پێبگات\nیارمەتی دەرێکە بۆ ئەو خواردنە قورسانەی کە مرۆڤ بە ناتەندروستی دەیخوات.


زانکۆی ڕاپەڕین - زانکۆی راپەڕین بڕوانامەی ماستەر لە بواری پەرستاری دەبەخشێت\nزانکۆی راپەڕین بڕوانامەی ماستەر لە بواری پەرستاری دەبەخشێت\nبڵاوکراوەتەوە لە 18 ئازار 2015 . سەردانەكان: 833\nکاتژمێر ١٠ی سەرلەبەیانی رۆژی چوارشەممە ١٨ / ٣ /٢٠١٥، لەھۆڵی چالاکییەکانی زانکۆ لەفاکەڵتی پەروەردەی بنەڕەت، بە ئامادەبوونی یاریدەدەرانی سەرۆکی زانکۆ و ژمارەیەک لە مامۆستایان و فەرمانبەران گفتوگۆی نامەی ماستەر لە بواری پەرستاری لە زانکۆی ڕاپەڕین ئەنجامدرا.\nنامەی ماستەرەکە لەلایەن خوێندکار (ڕێناس محمد خضر) بە ناونیشانی (ASSESSMENT NURSES KNOWLEDGE IN RANYA HOSPITALS AND PRIMARY HEALTH CARE CENTERS REGARDING WOMEN HEALTH IN MIDLIFE/SLEMANI GOVERNORATE) و بەسەرپەرشتی پ.ی .د سنا‌و حسن عبدالصاحب سەرۆکی سکوڵی پەرستاری زانکۆی ڕاپەڕین نوسراوە، لەرێگەی لیژنەیەکی زانستییەوە گفتوگۆی ماستەرنامەکەی ناوبراو وەک بەشێک لەپێویستییەکانی پێدانی بڕوانامەی ماستەر لەبواری پەرستاری-دا ئەنجامدرا و بە پلەیەکی شایستە پەسەندکرا.\nبەناوی سەرۆکایەتی زانکۆی راپەڕین-ەوە پیرۆزبایی خۆمان ئاڕاستەی (ڕێناس محمد خضر) دەکەین بە بۆنەی بەدەستهێنانی بڕوانامەی ماستەر لە بواری پەرستاری دا ، بەهیوای بەردەوامی و بەدەستهێنانی پلەی بەرزتر لە پێناو خزمەتکردنی زیاتری زانکۆمان و گەلی کوردو کوردستان.\nئەندامانی لیژنە پێکهاتبوون لە بەڕێزان :\n* پ.د. بدیعە محمد نجیب / سەرۆکی لێژنە / زانکۆی هەولێری پزیشکی/ کۆلێژی پەرستاری.\n* پ.ی.د. محاسن طالب الحرباوی / ئەندام / پەیمانگای پزیشکی تەکنیکی / بەغداد .\n*.د. تاڤگە احمد میرزا / ئەندام / ئەندامی پەرلەمانی عێراق / بەغداد .\n* پ.ی .د سنا‌ء حسن عبدالصاحب / ئەندام و سەرپەرشتیار / زانکۆی ڕاپەڕین / سکوڵی پەرستاری.


ئەگەر هەرێم لەسەر كەیسی قەرزەكانی بۆ بەغدا نەسەلمێنیت ڕووبەڕوی كێشە دەبێتەوە – Standard Kurd\nئەگەر هەرێم لەسەر كەیسی قەرزەكانی بۆ بەغدا نەسەلمێنیت ڕووبەڕوی كێشە دەبێتەوە\nلەلایەن ستاندار Posted on ئه‌یلول 12, 2020 1050 جار بینراوە 0 سەرنج\nئەحمەدی حاجی رەشید، ئەندامی لیژنەی دارایی ئەنجومەنی نوێنەرانی عێراق رایدەگەیەنێت لە پرۆژە یاسای بودجەی عێراق ماددەیەك تەرخان دەكرێت بۆ پرسی قەرز و پابەندییە داراییەكانی هەرێم.\nلە لێدوانێكی رۆژنامەوانی ناوبراو رایگەیاندووە: “ئەوەی پەیوەندی بە پشكی هەرێم هەیە لە پرۆژەیاسای بودجەی گشتی عێراق لەچەند بڕگە و ماددەیەك جێی كراوەتەوە و ئاماژەی پێكراوە، بە تایبەت لە بڕگەی (3) ماددەی (11) باس لە قەرزەكانی حكومەتی هەرێم دەكات، بەجۆرێك حكومەتی هەرێم هەڵدەسێت بە پێشكەشكردنی ئەو داتا و زانیاریانەی كە بوونەتەهۆی قەرز و پابەندە دارایی، بوونەتە هۆكاری كورتهێنان لە بودجەكەیدا لەماوەی ساڵەكانی 2014 تا ساڵی 2018 و رەوانەی دەكات بۆ وەزارەتی دارایی عێراق، هاوكات لەسەر وەزارەتی دارایی فیدڕاڵ پێویستە كە لەژێر رۆشنایی ئەو بەدواداچوونانەدا پاكتاوی ئەو قەرز و پابەندیانە بكات كە رووبەڕووی حكومەتی هەرێم بووەتەوە، ئەمەش دەرفەتێكی زۆر گرنگە بۆ رزگار بوون لە قەرزەكان”.\nئەو ئەندامەی لیژنەی دارایی ئەنجوومەنی نوێنەرانی عێراق لە لێدوانەكەی بۆ ئیس ئین ئێن ئەوەشی خستەڕوو:” بەرپرسانی دارایی عێراق دەزانن كە هەرێم بۆی نییە قەرز بكات، بەبێ رەزامەندی حكومەتی فیدڕاڵ، بۆیە ئەگەر هەرێم نەیتوانی خشتەی قەرز و پابەندییەكانی بسەلمێنێت ئەوا دواجار كەیسی قەرزەكانی هەرێم لەسەر حكومەتی عێراق كۆتایی دێت و چیتر بەرپرسانی هەرێم ناتوانن بڵێن: قەرزمان لای حكومەتی فیدڕاڵە و دەبێت خۆیان ئەو قەرزانە بدەنەوە ئەوەش دواجار لەسەر شانی مووچەخۆران و فەرمانبەرانی هەرێم دەبێت و ئەوان زیان دەكەن”.\nبڵاوکراوەی پێشوومونا قەهوەچی بەناراستەوخۆ هێرشدەكاتە سەر ئەوانەی پشتیوانی كازمی دەكەن\nبڵاوکراوەی نوێترحكومەتی هەرێم جارێكی تر رایگەیاند نەوت تەسلیم ناكەن بەڵكو داهاتەكەی دەدەنە بەغدا\nPosted on ئه‌یلول 11, 2020 0 798


ڕەخنەی لێبوردەی نێودەوڵەتی لەسیستەمی سەرکوتکارانە لەزیندانەکانی ئێران - كۆمه‌ڵه‌ی مافی مرۆڤی کوردستان\nبەپێی هەواڵی گەیشتوو بەکۆمەڵەی مافی مرۆڤی کوردستان دوابەدوای مانگرتن لەخواردنی بەکۆمەڵی گرووپێک لەزیندانیانی ڕەجایی شاری کەرەج ،ڕێخراوی لێبوردەی نێودەوڵەتی ڕایگەیاند کە زیندانیانی سیاسی لە ژوورە تاکەکەسییەکان ڕادەگیردرێن کەشوێنەکەیان پڕوکێنەرە.\nهەروەها دەڵێ : پترلە دە زیندانیسیاسی وبیروباوەڕی لەزیندانی ڕەجایی شار، لەناڕەزایەتی دژبە هەڵسووکەوتی نامرۆڤانە دەستیان داوەتە مانگرتن لەخواردن.\nبەگوێرەی هەواڵەکە ئەم زیندانییە سیاسیانەگوازراونەتەوە بۆ بەندێکی تازە سازکراو لەزیندانی ڕەجایی شار کە ژوورەتاکەکەسیێەکانی پڕوکێنەرە.هەروەها کوتی هاوکات دەستیان بەئاوی خواردنەوەی گونجاو دۆخی خواردن و قەرەوێڵەکانیان جێی ڕەخنەیە وتەنانت ڕێگەیان پێنادرێ چاوپێکەوتنی ڕووبەڕوو وتەنانەت تلەفونیشیان هەبێت. بەرپرسێکی ئەمنیسیتی لەمەڕ هۆڤە وسەرکوتگەرانەبوونی سیستەمی زیندانەکانی ئێران کوتوویەتی کەدۆخەکە ئەوەندە نادادوەرانەیە کە زیندانییەکان بۆدەسڕاگەیشتن بە ساکارترین پێداویستی ناچارن دەست بدەنە مانگرتن لەخواردن.\n← دەسبەسەر کردنی کچێکی کورد لە لایەن هێزەکانی کۆماری ئیسلامی ئێرانەوە\nدەسبەسەری ۳هاوڵاتی کورد لەشاری تیکاب →


فەرموودە: جارێکیان هاتم بە سواری گوێدرێژێکەوە کە تازە پێگەیشتبووم، وپێغەمبەر -صلى اللە علیە وسلم- پێشنوێژی بۆ خەڵکی دەکرد لە مینا وهیچ دیوارێک لە پێشی نەبوو - فرەفەرهەنگی فەرموودە وەرگێڕاوەکانی پێغەمبەر -صلى الله عليه وسلم-\nفەرموودە: جارێکیان هاتم بە سواری گوێدرێژێکەوە کە تازە پێگەیشتبووم، وپێغەمبەر -صلى اللە علیە وسلم- پێشنوێژی بۆ خەڵکی دەکرد لە مینا وهیچ دیوارێک لە پێشی نەبوو\nپۆلێنکردن: فیقه وبنچینەکانی . فیقهی پەرستنەکان . نوێژ . حوکمەکانی کەسی پێشنوێژ ونوێژخوێنەکانی پشتی .\nلە عبداللەی کوڕی عەباسەوە -ڕەزای خوایان لێبێت- کە پێغەمبەر -صلى اللە علیە وسلم- دەفەرموێت: «جارێکیان هاتم بە سواری گوێدرێژێکەوە کە تازە پێگەیشتبووم (باڵغ بووم)، وپێغەمبەر -صلى اللە علیە وسلم- پێشنوێژی بۆ خەڵکی دەکرد لە مینا وهیچ دیوارێک لە پێشی نەبوو، و لە پێشەوەى بەشێکی ڕیزەکە تێپەڕ بووم، ودابەزیم (لەسەر پشتی گوێدرێژەکە)، وگوێدرێژەم جێهێشت بۆ ئەوەى بلەوەڕێت، وچوومە نێو ڕیزەکەوە، وهیچ کەسێک ئینکاری لێم نەکرد لەسەر ئەم کردەوەیەم».\nعبداللەی کوڕی عەباس -ڕەزای خوایان لێبێت- باسی ئەوە دەکات کاتێک پێغەمبەر -صلى اللە علیە وسلم- پێشنوێژی بۆ خەڵکی دەکرد لە مینا لە حەجی ماڵئاواییدا، ئەو بە سواری گوێدرێژێکەوە هات ولە پێشەوەى بەشی یەکێک لە ڕیزەکان تێپەڕ بوو، وپێغەمبەر -صلى اللە علیە وسلم- لە کاتی نوێژکردنەکەدا هیچ دیوارێک لە پێشی نەبوو، وبۆیە ئەویش دابەزی وگوێدرێژەکەى جێهێشت بۆ ئەوەى بلەوەڕێت، وچووە ڕیزی نوێژ خوێنانەوە. وهەروەها -ڕەزای خوای لێبێت- باسی ئەوە دەکات لەو کاتەدا تازە پێگەیشتبوو، واتا لەو تەمەندا بوو کە ئەگەر کارێکی هەڵە بکات کە نوێژ لە نوێژخوێنەکان تێکبدات ئەوا دەبێت ئینکاری لێبکرێت، و لەگەڵ ئەمەشدا هیچ کەسێک ئینکاری لێنەکرد، نە پێغەمبەر -صلى اللە علیە وسلم- ونە هاوەڵانیش -ڕەزای خوایان لێبێت-.\nفیقه وبنچینەکانی . فیقهی پەرستنەکان . نوێژ . حوکمەکانی کەسی پێشنوێژ ونوێژخوێنەکانی پشتی .


بینراوه : 1639\n9. بێھیوابوون، ڕەشبینی، و بیری دوبارەبوەوەی مردن و خۆکوشتن.\nد.ھێمن فاتح حمەکریم\nژماره‌ی سه‌ردان : 375,268 میوان : 56


پۆڵەندا 12 هەزار سەرباز لە سنووری نێوان وڵاتەکەیی و بێلاڕووسیا جێگیر دەکات\nErbil 42°C پێنجشەممە 07 تەمووز 16:35\n2021/08/11 19:47 د\nحكوومه‌تی پۆڵەندا حكوومه‌تی بێلاڕووسیا تۆمەتبار دەکات بەوەی کە هەوڵ دەدات ڕووبەڕووبوونەوەی گەورە له‌نێوان سه‌ربازان و كۆچبه‌راندا ڕووبدات، بۆ ئه‌مه‌ش 12 هەزار سەرباز لە سنووری نێوان وڵاتەکەیی و بێلاڕووسیا جێگیر دەکات.\nڤیدیۆیەک لە تۆڕە کۆمەڵایەتییەکان ئەمڕۆ دووشەممە بڵاو بووەتەوە، ئەو شەپۆڵە فراوانەی کۆچبەران نیشان دەدات لەسەر سنوورەکانی پۆڵەندا کە لە ڕێگەی بێلاڕووسیاوە دەیانەوێت بۆ ئەم وڵاتە بڕۆن، پاشان ڕوو له وڵاتانی دیکەی ئەوڕوپا بكه‌ن، لەمباره‌وه حکوومەتی پۆڵەندا ڕایگەیاند، سەرباز و پاسەوانی زیاتر لەسەر سنوورەکانی وڵاتەکە بڵاوەیان پێکراوە، لەبەرامبەردا لیتوانیاش کە هاوسنوورە لەگەڵ بێلاڕووسیا و پۆڵەندا ڕایگەیاند، لەوانەیە باری نائاسایی لە سنووری خۆی و بێلاڕووسیای دراوسێی ڕابگەیەنێت.\nهەروەها یەکێتی ئەوروپاش کە پۆڵەندا و لیتوانیا هەردووکیان ئەندامن تیایدا، بێلاڕووسیا بەوە تۆمەتبار دەکات کە هانی کۆچبەرانی ڕۆژهەڵاتی ناوەڕاست و ئەفریقیا دەدەن بۆ تێپەڕاندنیان بۆ ناو وڵاتانی ئەوروپا.\nپۆڵەندا ڕایدەگەیەنێت، ئەمڕۆ دووشەممە کۆچبەران هەوڵیان داوە بە زۆرەملێ سنووری وڵاتەکەیان ببەزێنن، هەروەها ڤیدیۆیەکیش کە لەلایەن دەسەڵاتدارانی پۆڵەنداوە بڵاو کراوەتەوە، هەزاران کۆچبەر بە قەمسەڵە و جلی زستانەوە دەردەکەون، یەکێک لە کۆچبەرەکان لە ڤیدیۆکەدا دەردەکەوێت کە هەوڵ دەدات ئەو تەلبەندەی لە سنووری نێوان هەردوو وڵاتدا دانراوە ببڕێت و بڕواتە سنووری پۆڵەنداوە، دەسەڵاتدارانی وڵاتەکەش دۆخەکە بە ترسێنەر ناو دەبەن.\nوەزارەتی بەرگریی پۆڵەندا ڕایگەیاند، بۆ ڕێگریکردن لەو لێشاوەی کۆچبەران 12 هەزار سەرباز لە سنوورەکە بڵاوەیان پێ کراوە.\nهەروەها پۆڵەندا ئاماژە بەوە دەکات کە بێلاڕووسیا ئامانجییەتی ڕووداوێکی گەورە دروست بکات و دەیەوێت ڕووبەڕووبوونەوە و بەرەنگاری لەنێوان کۆچبەران و هێزەکانمان دروست بێت، هەروەها ئامانجییەتی قەیرانی پەنابەران لە ئەوروپا دروست بکات.\nلەبەرامبەردا ئەلێکساندەر لوکاشینکۆ سەرۆکی بێلاڕووسیا ڕەتی دەکاتەوە وڵاتەکەی هۆکاری دروستکردنی قەیرانی پەنابەران بێت و ڕاشیگەیاند، حکوومەتی پۆڵەندا مامەڵەیەکی نامرۆڤانە بەرامبەر کۆچبەران جێبەجێ دەکات، "پێویستە ئەوەش بوەستێنرێت".\nئاژانسەکانی هەواڵ ئاماژە بەوە دەکەن كه ئەلێکساندەر لوکاشینکۆ بەهۆی سەرکوتکردنی ئەو خۆپیشاندەرانەی کە ئەنجامەکانی هەڵبژاردنییان ڕەت ده‌کردەوە، لەلایەن یەکێتی ئەوروپا، ئەمریکا و بەریتانیا سزای بەسەر سەپێنرا، لەبەرامبەردا حکوومەتەکەی لوکاشینکۆ هەوڵ دەدات بە دروستکردنی قەیرانی پەنابەران فشار بخاتە سەر یەکێتی ئەوروپا.


ئاکۆ برایم : قەیرانت باش حکومەت . – WTARIKURD\nسەرهەڵدانى قیران و گرفتى ئابوورى شتێکى ئاسایى یە و ، بەرۆکى هەموو وڵاتێک دەگرێتەوە ، دووچارى بارى نەخوازراو و کێشە گرفتى دەکات . بەهۆى ئەوەى قەیرانەکە سەرو دڵى حکومەتى گرتوە ، هەر زوو بەزوو بیر لەچارەسەر و دەربازبونى لێدەکەنەوە ، لەماوەیەکى کورت و دیاریکراوا بنبڕ ئەکرێت یان بەسەریدا زاڵ دەبن .\nشتێکى بەڵگە نەویستە کە هەر گرفت و قەیرانێکى دارایى و ئابوورى سەرهەڵبدات بەپلەى یەکەم بەرۆکى چینى ناوەند و ، بەتایبەت مووچە خۆر وفەرمانبەران ئەگرێتەوە . زیانمەندى یەکەم ئەوانن . و زۆرترین قورسایى و بارگرانى ئەکەوێتە سەر شانى ئەوان . هەربۆیە کاتێک وڵاتان دووچارى بارێکى هاوشێوەى کوردستان دەبنەوە ، حکومەت و دەزگاو وەزارەتى تایبەت دەکەونە خۆیان تا بەهەر نرخ و هەوڵێک بێت بتوانن بارگرانى لەکۆڵ خەڵکى بکەنەوە . بۆ ئەوەش خەرجى کەمدەکەنەوە ، دەستدەگرتن بە داهاتەوە ، مەسروفاتى زیادە ناهێڵن . بەرێگاى دیکە قەرەبوى خەڵکى دەکەنەوە ، نرخى شمەک و کاڵا دادەبەزێنن ، باج و سومات کەم دەکەنەوە ، زۆر جارانیش بە پسوولە و کارت خۆراک و پێداویستى بەنرخێکى زۆر کەمتردەبەخشنەوە ، هەروابێتەوە خزمەتگوزارییەکان بە کەمترین تێچوو بۆ میللەت دەستەبەر دەکەن . تا بتوانن بەهەر هەوڵ و تەقەلایەک بووە ئەو رەوش و رۆژگارە دژوارە تێبەپەڕێنن .\nکەچى لەوڵاتى خۆمان جگەلەوەى قەیران بەدواى قەیران بەر دەرگایان پێگرتوین ، بەڵام هاوکێشەکە سێ سەد و شەست پلە پێچەوانەبۆتەوە . لەم بارودۆخە قورس و گرانەدا ، کە لەنێو دەریایەک قەیرانى سیاسى و کۆمەڵایەتى و ئابوورى دارایى و خزمەتگوزاریى ، خەریکە دەخنکێین . کەچى لایەنى بەرپرس و دەسەڵات بەباى خەیاڵیا نایەت ، تا ئێستا نە بەقسە ، نەبەکردار هەوڵیان بۆ تێپەڕاندنى ئەم قەیرانانە نەداوە ، بەدرۆ و قسەى بێ مانا چەواشەمان دەکەن . لەوەش زیاتر بەرپرسان خوڵقێنەرانى ئەو قەیرانانە ، لەبەزم و کەیف و سەفا و گەشت و بازرگانى خۆیان نەکەوتون . لەجاران زیاتر و خۆشتر رادەبوێرن و . بەئارەزووى خۆیان پارە تەخشان و پەخشان دەکەن ، میللەتیش بەسێ مانگ جارێک بۆچارەکێ مووچە زەققەى چاوى یەت .\nقیروسیا لەوە جاڕ بەجەهەننەم ، کە بێخەمن و بیر لەچارەسەر و دەربازبوون لەم قەیرانە ناکەنەوە . هەنگاو بەرەو چاکسازى و باشترکردنى دۆخەکە نانێن ، بەڵکو بەپێچەوانەوە تادێت زیاتر قوڕمان بۆدەگرنەوە ، ئەمان دەخەنە ناو چاڵى لەعنەتەوە . ئەخوازن میللەت ئەو تۆزە هیوایەى هەیەتى ، ئەو تۆزە پولوداهاتەى بۆ رۆژى رەش هەڵیگرتوە ، ئەوەش لەبن چنگى دەربهێنن ، دێن باج و رسومات لەجاران زیاتر دەکەن . شمەکى ناوبازاڕ کەخۆیان خاوەنى ئەو بازاڕە بەناو ئازادەن ، گرانتر دەکەن ، کرێى ئاو و کارەبا دووهێندە زیاد دەکەن ، دواین بڕیاڕیش کە دوێنێ سەرو دڵى گرتین ، دڵنیاشم لەماوەیەکى کورتدا فەرمانگەکانى دیکەش چاوى لێدەکەن ، چونکە بەزیانى چینى هەژار و موچەخۆرانە ، ئەویش گرانکردن و بەرزکردنەوەى نرخى مامەڵەى بەڕێوەبەرایەتى هاتوچۆیە بۆچاوار قات و پتر . ئیتر هەژار و مووچە خۆرى نەگەبت بۆخۆت تاماویت دوعاى خێر بۆ دەستەو دائیرەى حکومەتەکەت بکە ، بڵێ خوایەگیان تازووە فیدراڵى و سەربەخۆیمان بەنسیب بکە ، بۆئەوەى بەجارێ مەحف ببینەوە ، سەروماڵ و ئایە و مایە و ناموسمان بفرۆشین و بیکەین ساقە سەرى دەسەڵات .\nئەرێ تۆ بڵێى لەناو ئەم حکومەتە زرت و زەلامەیا ، ئابووریناسێک ، پلان دانەرێک ، بیرمەندێک ، ژیرێک ، خەمخۆرێک نەبێت ؟ ، پێیان بڵێى جەنابى وەزیر و سەرۆکى حکومەت ، خەڵک نان نییە بیخوات ، گیرفانى عەینى مێشکى زۆرێک بەرپرس خاڵى و بەتاڵە ، لەبرى ئەوەى ئاهێک بەبەریانا بێننەوە ، دێن ئەوەنەى دیکە قوڕکەیان بۆ خەستتر دەکەیتەوە . باشە بڵى ئەگەر ناتوانن و پێتان ناکرێت بارى سەرشانمان سووک کەن ، بەدەم کێشە و گرفتەکانمانەوە بێین ، ئەوا خوا قبوڵناکات ئەوەمان لەگەڵدا ئەکەن . بەعالەمى ئاشکرا ئەمان روتێننەوە ، هەر ئەوە ماوە داواى تەبەڕوع و بەخشینیشمان لێ بکەن بۆکۆشک و ڤێلا خۆش رابواردنەکانى سەرۆک خوا بیپارێزێت .\nمن بۆخوا پێتان ئەڵێم و هیوادارم یەکێیکان گوێى لێ بێت ، ئەڵێم بەسە بەس ، رەمەزانە و خەڵک بەرۆژووە ، حەوسەڵەى نەماوە ، لەدوعاکانیان بترسن ، لەدوعاى ئەو پیرێژن و بێوەژن و کەم ئەندام ، ئەو نایبنابە ، بترسن کە شەش مانگە فلسیان وەرنەگرتوە ، لەدوعاى ئەو مناڵە باوک شەهیدە بترسن کە لەشەڕى دژى داعش گیانى خۆى بەخشى ، کەچى ئێستا چاوەڕێى خێر و سەرفیترە و زەکاتە ، لەرێى مزگەوتەکانەوە داواى خێر و سەدەقە و زەکاتیان بۆدەکەن توخوا ئەوە شورەیى و نەنگى و شەرمەزارى نى یە ؟! ئەرێ پێم ناڵێن . ئێوە چیتان کرد چیتان بەدیارى بۆهێناین ؟ لەماوەى چارەکەسەدەیەکدا کێوێک قەیران گرفت و نەهامەتیان بۆ خوڵقاندوین . بەدەست و پەنجەى خۆتان لەپێناو ململانێیەکى ناشەریفى حیزبایەتى دروستتان کردوووە . ترسى ئەوەتان هەبێت کە رۆژێک ئەو کێوە هەرەس دێنێت و ، تەڕ وشک پێکەوە رادەماڵێت ، ئەو کاتەش خۆشى و شادى بۆئێمەى گیرفان بەتاڵ و لات ، چونکە خاوەنى هیچ نین و هیچ لەدەست نادەین .


کۆبوونەوەی بەرهەم ساڵح لەگەڵ بافڵ تاڵەبانی و لاهوور شێخ جەنگی\nفۆتۆ: ماڵپەڕی فەرمیی سەرۆکایەتیی کۆماری عێراق\nسەرۆککۆماری عێراق، بەرهەم ساڵح، ئەمڕۆ سێشەممە 4ی ئاب، لەگەڵ هاوسەرۆکانی یەکێتیی نیشتمانیی کوردستان، بافڵ تاڵەبانی و لاهور شێخ جەنگی و ئەندامانی مەکتەبی سیاسیی حزبەکە کۆبووەوە و چەند پرسێکی ناوخۆ و ناوچەییان تاوتوێکرد.\nنووسینگەی سەرۆککۆماری عێراق لە ماڵپەڕی فەرمیی خۆی، ڕاگەیەنراوێکی لەبارەی کۆبوونەوەکە بڵاوکردەوە و تێیدا هاتووە، "لە کۆبوونەوەکەدا چەند پرسێکی گرنگ و دوایین پێشهاتە سیاسی و ئابووری و ئەمنییەکانی کوردستان و عێراق و ناوچەکە گفتوگۆیان لەسەر کرا".\nسەرۆککۆمار لەگەڵ هاوسەرۆکان و ئەندامانی مەکتەبی سیاسیی یەکێتی جەختیان لەسەر گرنگیی چارەسەرکردنی سەرجەم کێشە و قەیرانەکان کردەوە، ئەویش بە هەماهەنگی لە نێوان گشت لایەنە سیاسییەکان لەپێناو تێپەڕاندنی دۆخەکە و کۆتاییهێنان بە کێشە و قەیرانەکان، بە شێوەیەک لە بەرژەوەندیی پرۆسەی سیاسی و هێنانەدی داوا ڕەواکانی خەڵکی خۆڕاگری کوردستان بۆ ژیانێکی ئارام و خۆشگوزەران بێت.\nبەپێی ڕاگەیەنراوەکە، هەردوولا سەبارەت بە بژێویی ژیانی هاوڵاتییان و مووچەی مووچەخۆران لە سەروبەندی پەتای ڤایرۆسی کۆرۆنا و دەرهاویشتەکانی لەسەر ژیان و ئابووری، جەختیان لەسەر پێویستیی چارەسەرکردنی پرسی دابینکردنی بژێوی هاوڵاتییان و مووچە کردەوە، "بەتایبەتی چارەسەرکردنی کێشە هەڵپەسێردراوەکانی نێوان حکومەتی هەرێمی کوردستان و حکومەتی فیدراڵ، بە شێوەیەک بەزوویی کۆتایی بە پرسەکە بهێنن، ئەویش لەسەر بنەمای دەستوور و یاسا و پاراستنی بەرژەوەندیی هاوڵاتییان و مووچەخۆرانی عێراق و هەرێمی کوردستان بەبێ جیاوازی".\nلە بەشێکی دیکەی کۆبوونەوەکەدا، تاوتوێی ئەو گرفتە سیاسییانەی هەرێمی کوردستان کرابوو، کە بەم دواییە سەریهەڵداوە. سەرۆککۆمار و هاوسەرۆکان و مەکتەبی سیاسیی یەکێتیش گرنگیی ئەنجامدانی گفتوگۆی جددی و گەیشتن بە ڕێگاچارەی گونجاویان دووپاتکردەوە، ئەویش بە ئامانجی دەربازبوون لەو دۆخەی ئێستا و ئەنجامدانی چاکسازییە پێویستەکان لە گشت بوارەکان بە ئاڕاستەی خزمەتکردنی خەڵکی کوردستان.


ANF | ”خرۆشی نەغمە“ چاپ و وەڵاو کریاوە\nدەستگاو پەخشو (زایڵە)ی کتێبو (خرۆشی نەغمە)یش چاپ و وەڵاو کەردەوە کە تایبەتەن بە ڕەهەنەکێ لایەلایەی و شەی کەردەیشان و کاریگەریشان سەرو کۆرپەی و زارۆڵەی بوارە جیاجایکی وەشەویسی.\nسێشه‌ممه, 11 May 2021, 21:49\nخرۆشی نەغمە، کتێبێوەن ڕەهەندەکێ لایلایەیش شەی کەردێنێوە و هۆرشسەنگنێنێ و جە میانشەنە هەوڵداریان دەقەکانو لایلایەی جە مەحاڵەکانو کوردەواری بە هەورامی و سۆرانی و لەکی و کەڵهوڕی و ... کۆ بکریانێوە و چەنی پۆلێن کەردەیشان، پێشکەشێ وانەری بکریانێ.\nلایەلایت په‌ی كه‌روو به‌شكه‌م تۆ بووسی\nچێروو سه‌ره‌كه‌یت ئایه‌ته‌لكورسی\nیا خوا تۆ بووسی تا سه‌حبی سه‌حه‌ر\nئیشه‌ڵا سه‌حه‌ر هیچما نارۆ سه‌ر\nچه‌مه راسه‌كه‌م هه‌ر په‌ی تۆ فڕیۆ\nئه‌گه‌ر نه‌فڕیۆ بیناویش بڕیۆ\n"خرۆشی نەغمە" جە ٦بەشان پێکئامان و ڕۆشناییش وستەن سەرو گۆشێوە جە سامانو فەرهەنگی و کلتوری کوردی.\nبەشی یەکەمشەنە، باس جە گرنگی لایەلایەی کریان و جە بواری پەردوەردەیەینە هۆرسەنگنیان.\nبەشی دوەمەنە، سەرەڕاو بابەتی پەروەدەیی، باس جە لایەلایەی و پەیوەندی ئەڎێ و کۆپەی کریان و کاریگەری دەنگو ئەڎی جە وەختو لایەلایەنە سەر کۆرپەی و زارۆڵەی بەفراوانی قسێش سەر کریان و جە ئا بوارەنە سود جە سەرچەمە و پەیجۆرە زانستییەکان هۆرگیریان.\nبەشی یەرەمش، باس جە دەقەکانو لایلایەی جە ناوچەکێ کوردەوارییەنە مەکەرۆنە و بە شێوازێوی ڕێکوپیک پۆلێن و دەستەبەندی کریێنێ.\nلایەلایه‌ت بۆ بكه‌م به‌لانكه‌وه\nله‌لای لانكه‌كه‌ت سه‌ر بنێمه‌وه\nسڵاو له‌و دایكه لانك له كۆڵه\nبۆخۆی ئه‌گه‌ڕێ له‌و چیا و دۆڵه\nڕۆڵە لای لایه ،گیانم لایلایه\nخۆزگه ئه‌مزانی بۆ خه‌وت نایه\nڕۆڵە لایلایه باوكت له هه‌رده\nئه‌ویش وه‌كوو تۆ گیرۆده‌ی ده‌رده\nبەشی چوارەمەنە، ڕەهەندەکێ وەشەویسی پەی ژیوای، ووڵاتی، زارۆڵەی، کەسوکاری و دڵداری و وەشەویسی ویروباوەڕی قسێ و باسێشان سەر کریێنێ و هاموەخت کاروەدای جەماوەری وەرانوەر بە لایەلایەی وزیان ڕووە. هەرپاسە ڕەنگوەدای لایەلایەی سەرو گۆرانیێ کوردیێ، زاستیانە پەیجۆریش پەی کریان.\nجە بەشی پەنجەمەنە، پەیوەندی جەمیانو لایەلایەی و شاعیرانو کوردییەنە چوون: ماموستا قانع، ماموستا هەژار موکریانی، فایەق بێکەس، ئەمین عالی بەردخان، و... ونەشکۆڵیانەوە.\nخانه‌قین گیریاس ،مه‌نه‌لی وازه\nشویه‌گه‌ی دویه‌ته‌گه‌م ها له مه‌غازه\nداره‌گه‌ێ وه‌ر ماڵ چل چه‌قوو دێرێ\nبه‌وشنه خان دویه‌تم ده‌ره‌وان دێرێ\nدار بێشكه‌گه‌ی دار خڕنووكه\nخوازمه‌نی كه‌ری پاشای كه‌ركووكه\nوه‌فدای ده‌مد بام ،ده‌م خوو ده‌م نیه\nله نوقڵ و نه‌وات هوچێ كه‌م نییه\nزه‌ڕ وه پار ستون سه‌نگ بتاونوو\nخه‌ڵات خانان هه‌ر وه وه‌رد بوو\nبەشی شەشەمەنە، تایبەتمەندیەکێ لایلایەی جە شێعرێ ئا شاعیرانە وزیێنێ ڕووە و چەنی لایەلایەو ئەڎایانو کوردی بەراوردئ کریێنێ.\n”خرۆشی نەغمە“ی، بە هەوڵ و کۆشای (ڕەئووف مەحموودپوور)ی و بە هامکاری (ڕەزا عەزیزی) ئامادە کریان و دەستگاو پەخشو (زایڵە)ی جە مەریوان چاپ و وەڵاوکەردەنەوە.


دۆخى دارایى عێراق پاشكه‌وتى مووچه ده‌سه‌پێنێت؟\n06:18 - 25/03/2020\nدۆخى دارایى عێراق پاشكه‌وتى مووچه ده‌سه‌پێنێت؟\nعێراق به‌دواى چاره‌سه‌رێكدا وێڵه، بۆ پڕكردنه‌وه‌ى كورتهێنانى زه‌به‌لاحى بوودجه، كه به‌هۆى دارمانى نرخى نه‌وت و ڤایرۆسى كۆرۆناوه، قه‌باره‌كه‌ى گه‌یشتووه‌ته ئاستێكى نائومێدكه‌ر، به‌پێى نرخه‌كانى ئێستای بازاڕ بێت بوودجه‌ى خه‌مڵێندرا و 70 ترلیۆن دینار كورتده‌هێنێت.\nپێشنیارێك هه‌یه بۆ گرتنى ئه‌و درزه گه‌وره‌یه، گێچه‌ڵ به مووچه‌ى فه‌رمانبه‌رانى عێراق بكرێت، لیژنه‌ى دارایى ئه‌نجومه‌نى نوێنه‌رانى عێراق، ده‌ڵێت ئه‌وه پێشنیارى شانه‌ى قه‌یرانه‌كانى ئه‌نجومه‌نى نوێنه‌ران بووه‌و به زۆرینه‌ى ده‌نگى ئه‌ندامانى لیژنه‌كه ره‌تكراوه‌ته‌وه، به‌پێى پێشنیاره‌كه سه‌دا 25ى مووچه بۆ دوو مانگ ده‌بڕدرێت، جگه له مووچه‌ى ته‌ندروستى و هێزه ئه‌منییه‌كان.\nهه‌یسەم جبورى سه‌رۆكى لیژنه‌ى دارایى ئه‌نجومه‌نى نوێنه‌رانى عێراق، رۆژى سێشه‌ممه رایگه‌یاند، به‌پێى پێشنیاره‌كه‌ى ئه‌وان (لیژنه‌ى قه‌یرانه‌كانى له په‌رله‌مان) بۆ دوو مانگ لێبڕین له مووچه ده‌كرێت و "ماوه‌كه‌ى كورته".\nئه‌و پێشنیاره ناڕه‌زایى لێكه‌وته‌وه، به‌ڵام عێراق له دۆخێكدایه سێ رێگا زیاترى له به‌رده‌ست نییه، یاخود ده‌بێت ده‌ست بۆ یه‌ده‌گه‌كانى به‌رێت، قه‌رز بكات و خەرجی کەمبکاتەوە، یاخود ده‌ست بۆ گیرفانى مووچه خۆران به‌رێت.\nبوودجه‌ى 2020ى عێراق گه‌وره‌ترین بوودجه‌یه له مێژووى عێراقدا، به‌هۆى ئه‌وه‌ى داواكارى زۆرى تێدا جێكراوه‌ته‌وه. قەبارەکەی ١٦٢ ترلیۆن دینارە.\nئه‌حمه‌دى حاجى ره‌شید ئه‌ندامى لیژنه‌ى دارایى ئه‌نجومه‌نى نوێنه‌رانى عێراق ده‌ڵێت، له بوودجه‌ى 2019 بۆ هه‌ر مانگێك مووچه، بڕى سێ ترلیۆن و 582 ملیار دینار پێویست بوو، به‌ڵام له بوودجه‌ى 2020 ئه‌و رێژه‌یه زیادیكردووه بۆ چوار ترلیۆن و 400 ملیار دیناره.\nگرفتى هه‌ره ئاڵۆز ئه‌وه‌یه، بوودجه‌ى عێراق به‌رێژه‌ى سه‌دا 93 پشت به نه‌وت ده‌به‌ستێت، وه سه‌دا 77ى بوودجه‌ش بۆ مووچه ته‌رخانكراوه، ئێستا نرخى نه‌وت به‌جۆرێك داڕوخاوه بۆ، حكومه‌ت چیتر به سیاسه‌تى نه‌وت به مووچه ئیشى ناڕوات، به‌پێى به‌یاننامه‌ى فه‌رمى عێراق، داهاتى نه‌وتى مانگى شوبات یه‌ك ملیار و 100 ملیۆن دۆلار كه‌میكردووه، به‌راورد به داهاتى مانگى یه‌ك(كانوونى دووه‌م) كه شه‌ش ملیار و 163 ملیۆن دۆلار بوو.\nپێشبینى ده‌كرێت داڕمانه گه‌وره‌كه‌ى داهاتى نه‌وت له‌م مانگه بگاته قورسترین ئاستى خۆى، به‌و پێیه‌ى له‌م مانگه‌دا نرخى نه‌وت به‌جۆرێك كه‌وته‌لێژیى تا 25 دۆلار نه‌گیرسایه‌وه.\nحه‌نین قه‌دۆ ئه‌ندامى لیژنه‌ى دارایى ئه‌نجومه‌نى نوێنه‌رانى عێراق، له به‌یانێكدا ئاماژه‌ى به‌وه‌كردووه، ئه‌نجومه‌نى نوێنه‌ران به ئاڕاسته‌ى چاره‌سه‌رى دیكه ده‌ڕوات بۆ چاره‌سه‌رى كورتهێنان، له رێگه‌ى گۆڕینى بوودجه‌ى وه‌به‌رهێنان بۆ به‌كاربردن و كه‌مكردنه‌وه‌ى هه‌ندێك خه‌رجیى.\nقه‌دۆ هه‌روه‌ها ده‌ڵێت، حكومه‌ت له داهاتوو قه‌رزى ناوخۆیى ده‌كات له بانكه حكومى و ئه‌هلییه‌كان، بۆ پڕكردنه‌وه‌ى كورتهێنانى بوودجه‌ى 2020 كه به گوته‌ى ئه‌و ده‌گاته 70 ترلیۆن دیناره.\nحكومه‌تى عێراق ته‌نها رێگه‌ى قه‌رز و لێبڕینى مووچه‌ى له‌به‌رده‌م نییه، بۆ خۆقوتاركردن له كاره‌ساتى كۆرۆنا و داڕووخانى نه‌وت، به‌ڵكو یه‌ده‌گێكى باشى هه‌یه، كه به گوته‌ى مه‌زهه‌ر محه‌مه‌د راوێژكارى سه‌رۆك وه‌زیران یه‌ده‌گى عێراق 87 ملیار دۆلاره. جگه له 20 ترلیۆن دینار زیاده‌ى ساڵى 2018.\nئه‌مڕۆ هه‌یسه‌م جبورى سه‌رۆكى لیژنه‌ى دارایى ئه‌نجومه‌نى نوێنه‌ران رایگه‌یاند، پێشنیارى لێبڕینى مووچه‌ى فه‌رمانبه‌رانیان ره‌تكردووه‌ته‌وه. به‌ڵام دۆخى دارایى عێراق له گێژاوێكى ئاڵۆزدایه. عه‌لى عه‌لاق پارێزگارى بانكى ناوه‌ندى عێراق پێشجه‌ممه‌ى رابردوو رایگه‌یاند، عێراق تواناى هه‌یه گره‌نتى مووچه‌ى فه‌رمانبه‌ران و خانه‌نشینان بكات، هه‌رچه‌نده نرخى نه‌وت دابه‌زینى گه‌وره‌ى تۆمار كردوووه، نه‌یشارده‌وه بۆ ئه‌وه هه‌ندێك دوودڵى هه‌یه، به‌ڵام قورس نییه. ئه‌و پێى وابوو داته‌پینى نرخى نەوت به‌رده‌وام نابێت به‌ڵام زۆر به‌رز نابێته‌وه.


مرۆڤه‌کان ئازادی خۆیان فرۆشتوه.\nخه‌ته‌نه‌کردنی ژنان، ئاماری ڕێکخراوی وادی ئه‌ڵمانی.\nبزاین عه‌لمانیه‌ت چییه؟ زۆر به کورت و زۆر به ساده‌یی. نووسه‌ری به‌ڕیز مه‌ریوان هه‌ڵه‌بجه‌یی.\nهه‌ندێك له چه‌واشه‌كاریه‌کانی ئیسلام. به‌شی دووهه‌م، نووسینی به‌ڕێز شنۆ موحه‌ممه‌د.\nقوربانیكردن، ئه‌فسانه‌و ترس تا هەژاری ئەقڵ، نووسینی شۆڕش شه‌ریف زاده.\nئسیلام و زانست، نووسینیی به‌ڕێز مه‌ریوان هه‌ڵه‌بجه‌یی.


له‌م كورته نوسینه‌دا كارم به‌هه‌موو كونسوڵگه‌ریه‌كانی هه‌ولێر نیه‌و رووی قسه‌م له‌سێ دانه‌یانه، كونسوڵگه‌ری فه‌ڕه‌نسی، ئه‌مه‌ریكی، به‌ریتانی، كونسوڵی ئه‌و سێ وڵاته نوێنه‌رایه‌تی وڵاته‌كانیان ده‌كه‌ن لێره، هه‌ڵبه‌ت خوێندنه‌وه بۆ بارودۆخی شوێنه‌كه‌ش ده‌كه‌ن‌و سه‌رنج‌و تێبینی خۆیان هه‌یه، ئه‌و سێ كونسوڵه هۆیه‌كی فریوده‌رانه‌ی دیموكراتین له‌هه‌رێمی كوردستان، ئه‌وان كه به‌رده‌وام پێداگری له‌سه‌ر ئازادی بیروڕا، ئازادی ڕاده‌ربڕین، ئازادی رۆژنامه‌وانی ده‌كه‌نه‌وه، ئێمه ده‌خه‌نه‌سه‌ر كه‌ڵكه‌ڵه‌ی وتن‌و قسه‌كردن‌و هه‌ڵوێست وه‌رگرتن له‌سته‌م‌و نادادی، ده‌ڵێین ئه‌وان هه‌ن ئه‌گه‌ر شتێكمان به‌سه‌ربێت ئه‌وان دێنه ده‌نگ، كه‌چی هه‌ڵوێستی ئه‌وان له‌قسه‌ی ڕووت تێناپه‌ڕێت .\nله‌نێو ئه‌و سیانه‌شدا ڕووی قسه‌م له‌كونسوڵی فه‌ڕه‌نسا ئۆلیڤیه دیكۆ تینیه، له‌به‌رئه‌وه‌ی دوانه‌كه‌ی تر ئه‌گه‌ر نوێنه‌رایه‌تی سیستمی سه‌رمایه‌داری جیهانی بكه‌ن، ئه‌وه دیكۆتینی نوێنه‌رایه‌ی شۆڕشی فه‌ڕه‌نسی‌و وڵاتی فه‌ڕه‌نسا ده‌كات، ئه‌و وڵاته‌ی زۆرترین بانگه‌شه‌ی ئازادی مرۆڤ‌و مافی مرۆڤ‌و دیموكراسی ده‌كات، دیكۆتینی زۆرباش ده‌زانێت ئه‌و كوڕانه سیخوڕو جاسوسی هیچ وڵاتێك‌و لایه‌نێك نین، ئه‌وان ئه‌گه‌ر كارێكیشیان كردبێت، هه‌رئه‌وه‌بووه ده‌ستیان بۆ هه‌ندێ بابه‌تی بڤه به‌دیدی ده‌سه‌ڵات بردوه‌و ویستویانه هه‌قیقه‌ت وه‌ك خۆی بگاته خه‌ڵك .\nئه‌وه چه‌ندینجاره تۆمه‌تی پلانی كوشتن‌و هێرشی سه‌ر كونسوڵگه‌ری‌و كونسوڵه‌كان ده‌درێته پاڵ ئه‌وانه‌ی جیاواز بیرده‌كه‌نه‌وه، ئه‌مه دژی نه‌وشیروان مسته‌فاش كرا، به‌ڵام هیچ یه‌ك له‌كونسوڵگه‌ری‌و كونسوڵه‌كان به‌دواداچون ناكه‌ن بۆ ئه‌و پڕو پاگه‌نده‌یه‌و ئه‌وه‌ش ده‌چێته خزمه‌تی سته‌مكاریه‌وه، دیكۆتینی كه شاره‌زای ناوچه‌كه‌و كه‌سێكی نوسه‌ره‌و دوو زمانی سه‌ره‌كی ناوچه‌كه توركی‌و فارسی ده‌زانێت، هه‌قه ئاگاداری ئه‌وه بێت له‌م وڵاتانه زۆر ئاسان سیناریۆ بۆ ئه‌وانه دروستده‌كرێت كه مل به‌ده‌سه‌ڵات ناده‌ن، به‌تایبه‌ت ده‌سه‌ڵاتی سته‌مگه‌را، هه‌روه‌ك هه‌قه ئه‌وه‌ش بزانێت كه له‌مجۆره وڵاتانه ده‌سه‌ڵاتی دادوه‌ری رێیان پێنادرێ ئازادانه هه‌نگاو بنه‌ن .\nدڵنیام ئه‌گه‌ر ئه‌و كونسوڵگه‌ریانه نه‌بوونایه ئه‌وه مرۆڤیش هێنده به‌دیموكراسی‌و مافی مرۆڤ‌و توله‌رانس‌و ئازادی‌و ئه‌و وشانه خۆشباوه‌ڕنابوو له‌ژێر ده‌ستی ده‌سه‌ڵاتێكا كه له‌شه‌ڕی ناوخۆدا دیلی ده‌كوشت‌و ده‌ستی دوژمنی ده‌هێنایه سه‌ر نیشتمان.


harem | بانکی زانیاری یەکێتی || PukTree Bank Info\nبەرێزان / بەڕێوەبەر وستافی ئازیزی کەناڵی ئاسمانی کوردسات. بابەت/ پیرۆزبایی دوای سڵاو ڕێزی بێ پایانمان. بەبۆنەی یادی (۲۰) ساڵەی دەستپێکردنی پەخشی کەناڵە ئازیزەکەمان، پیرۆزبایەکی گەرم و ڕازاوەتان لێدەکەین. کەناڵی کوردسات، لەنێو میدیای کوردیدا، خاوەن سەنگ و پێگەیەکی بڵند و ئەستێرەیەکی ...\nپەرلەمانى کوردستان ڕۆژى 17ى کانونى یەکەمى وەک ڕۆژى ئاڵاى کوردستان دیارى کردووە. لەم ڕۆژەدا سەرى رێز وەفادارى لە ئاست سەرجەم شەهیدانى ئازادى و سەرفرازى گەلەکەمان و پێشمەرگە و ڕابەرمان مام جەلال دادەنوێنین، کە لە سایەى خوێنى شەهیدان و هەوڵ و ...\nپەیامنامە/ ڕۆژى شەهیدانى (ی. ن.ک) لە ڕۆژى 21/11 و بیرەوەرى (44) ساڵەى بەڕێکردنى پڕشکۆی کاروانى سەرفرازى شەهیدانى ى.ن.ک. سەرى رێز وەفادارى لە ئاست گلکۆی شەهیدانى کەم ژیان و کەڵ ژیان و سەرجەم شەهیدانى ڕێى ئازادى و سەربەخۆیى کوردستان و رەوانشاد ...\nبەرێز/ سکرتێر و سکرتاریەتی یەکێتیی ژنانی کوردستان. بابەت/پیرۆزبایی دوای سڵاو وڕێز … بەبۆنەی (۳۰) ساڵەی دامەزراندنی یەکێتیی ژنانی کوردستان. پیرۆزبایەکی گەرم لە سکرتێر و ئەندامانی سکرتاریەتی و ئەندامانی ڕێکخراوەکەتان دەکەین. ئاواتەخوازین وەک چۆن لە قۆناغەکانی رابردوو، خاوەن هەنگاوی رچەشکێن و ...\nماڵئاوا مام و ڕابەر… دووساڵ لەمەوبەر ، یەکێتیی نیشتمانیی کوردستان و کۆمەڵانی خەڵکی کوردستان، ماڵئاواییان لە ڕابەرێکی مەزن و پڕشکۆی کوردایەتی کرد. دیموکراتخوازان، سەرۆک و پێشمەرگەیەکی دڵسۆزی دیموکراسیان لە کیسچوو. گەلەکەمان و ئازادیخوازان، سوارچاکێکی بە ئەزموونیان لێ ڕۆیشت و زۆریان ...


بەپەلە, ماوەى دوركەوتنەوەى جۆن تێرى ئاشكرا كرا.. – كوردسپۆرت\nسەرەكى/ ئنگليز/بەپەلە, ماوەى دوركەوتنەوەى جۆن تێرى ئاشكرا كرا..\nبەپەلە, ماوەى دوركەوتنەوەى جۆن تێرى ئاشكرا كرا..\nكەمێك پێش ئێستا پێگەى فەرمى يانەى چێڵسى لەندەنى بلاوى كردەوە كە كاپتنى يانەكە جۆن تێرى بە هۆى پێكانەوە بۆ ماوەى ١٠ دە رۆژ لە ياريگاكان دادەبرێت بەهۆى ئەو پێكانەى كە رۆژى يەك شەمەى رابردوو لە يارى يانەكەى بەرامبەر بە يانەى سوانزى سيتى لە هەفتەى چوارەمى پريمەرليگ لە ئاستى پێى راستى دووچارى بوەتەوە.\nجۆنتێرى لە دوا خوولەكەكانى ياريەكەدا دووچارى پێكان هات كە ياريەكە يەكسان بوو بە ئەنجامى ٢-٢ لە نێو ياريگاى ليبرتى, بە ناچارى لە ياريەكەدا بەردەوام بوو نەهاتە دەرەوە هەرچەندە هەستى بە ئازارى زۆر دەكرد, لە هەمان كاتيشدا راهێنەرى چێلسى رايگەياندوە چاوەروانى ئەنجامى پشكنينە پزيشكيەكان دەبێت ئەو كات هەڵسەنگاندن بۆ تێرى دەكات.\nلە ئێستادا دوركەوتنەوەى تێرى يەكلا بوەتەوە و ناتوانێت بۆ يارى داهاتووى يانەكەى كە رۆژى هەينى لە نێو لەندەن ئەنجامى دەدەن ئامادەبێت, پێكانەكەى تێرى لە سودى داڤيد لويزى بەرازيليە كە تازە لە يانەى پاريسەوە گەراوەتەوە بۆ چێلسى.\nپێشتر كۆنتى راهێنەر بەرگرى لە داڤيد لويز كرد ئەمە سەرەراى ئەوەى ئەو ياريزانە ئاستى وەك پێويست نەبوو لەگەل پاريس اسنجێرمان بەلام راهێنەرى چێلسى دەڵێت لويز دەتوانێت بگەرێتەوە بۆ هەمان ئاستى جارانى, وەك ئەوەى كە بۆنۆچى دڵى بەرگرى يوڤانتۆس و بارزالى و كلينى ئەنجامياندا, پێشى باشە لە هێڵى بەرگرى سود لە تواناكانى داڤيد لويز وەربگرێت نەك ناوەراست.\nلە ئێستادا چێلسى بە ئەنجامدانى سێ يارى لە پريمەرليگ خاوەنى ١٠ خاڵە لە سێ سەركەوتن يەك يەكسان بوون, لە كاتێكدا مانچستەرسيتى و گوارديۆلا پێشەنگى خولەكەيە بە ١٢ خال لە چوار بردنەوە.


журналист بێژەکردن: چۆن журналист بە ڕووسی, ماری, بولغاری, تەتەری, باشقیری, سیربیایی, ئوسیتی, کازاخی, قرغیزی بێژە بکەن\nداخوازی بێژە کردنی نوێ بێژە کردن بە: ئوسیتی باشقیری بولغاری تاجیکی تەتەری ڕووسی سیربیایی قرغیزی کازاخی کۆمی ماری مەکدۆنی یاکوتی تەتەری (tt) ئەڵمانی (de) ڕووسی (ru) ئیسپانی (es) ئینگلیزی (en) فەڕەنسی (fr) ژاپۆنی (ja) پۆڵەندی (pl) هوڵەندی (nl) چینی ماندارین (zh) (mo) (tly) (alq) (mos) (zdj) (wni) (swb) (wlc) (hif) (enm) (ang) (xghu) (sxu) (bho) (arq) (ary) (mag) (myn) (kln) (shi) (ksw) (vep) (krl) (qjio) (jusi) (bem) (ain) (shn) (cay) (sli) (bin) (lld) (toi) (tisa) (plig) (cpx) (ltc) (aeb) (gaa) (apw) (jje) (gil) (cop) (juai) (pam) (lki) (acy) (ems) (qya) (non) (mns) (xog) (ogb) (bcq) (tvx) (tcz) (agx) (dtp) (uby) (mnk) (snk) (pot) (sty) (rcf) (fla) (hbo) (zsm) (sjn) (ett) (jliu) (quc) (jbo) (io) (ada) (mwn) (cic) (paw) (hop) (cho) (syc) (xmf) (acm) (gag) (tjin) (otk) (abn) (obu) (yrl) (taiu) (ekp) (siiy) (jlua) (koi) (bfz) (crg) (chn) (kpy) (got) (qxq) (gun) (oka) (pbb) (ppl) (ann) Botlikh (bph) Judeo-Spanish (lad) آديگان (ady) ئابازا (abq) ئاراگۆنی (an) ئاربێرەش (aae) ئارەپاهۆ (arp) ئارۆمانی (rup) ئازەرباینجانی (az) ئاسامی (as) ئاشووری ئارامی-نوێ (aii) ئافار (aa) ئافریکانس (af) ئاکان (ak) ئالبانی (sq) ئالەوت (ale) ئامهاریک (am) ئاواری (av) ئایماری (ay) ئەبخازی (ab) ئەتۆنی (eto) ئەرزیا (myv) ئەرمەنی (hy) ئەڤەنکی (evn) ئەڵمانی (de) ئەڵمانی خوارین (nds) ئەڵمانی سوابی (swg) ئەڵمانی سویس (gsw) ئەمازیغی ناوەندی (tzm) ئەمیلیان (egl) ئەندۆنیزیایی (ind) ئەوەیی (ee) ئەوۆندۆ (ewo) ئوتریشی (ast) ئودموورت (udm) ئوردو (ur) ئوزبەکی (uz) ئوسیتی (os) ئوکراینی (uk) ئوکیناوایی (ryu) ئویغور (ug) ئۆجیبوی (oj) ئۆرۆمۆ (om) ئۆریا (or) ئۆساجی (osa) ئۆکسیتان (oc) ئیتالیایی (it) ئیرلەندی (ga) ئیسپانی (es) ئیسپرانتۆ (eo) ئیستۆنی (et) ئیسلەندی (is) ئیگبۆ (ig) ئیلۆکۆ (ilo) ئینتەرلینگوا (ia) ئینگلیزی (en) ئینگوشی (inh) ئینوپیاک (ik) ئینوکتیتوت (iu) ئیوایجا (ibd) ئێم بی ئی (mfo) باردی (bcj) باسکی (eu) باشقیری (ba) باڤاریایی (bar) بامبارایی (bm) برەتۆنی (br) بریبری (bzd) بهاسای نیپالی (new) بەختیاری (bqi) بەلوچی (bal) بەنگالی (bn) بورمەیی (my) بوروشاسکی (bsk) بوریاتی (bxr) بولغاری (bg) بوویەیی (pcc) بۆسنی (bs) بیسلاما (bi) بیکۆلی ناوەندی (bcl) بیلاڕووسی (be) بیهاری (bh) پاپیامەنتۆ (pap) پالاویی (pau) پالەنکورۆ (pln) پالی (pi) پانگاسینان (pag) پلات دیچ (pdt) پەشتوو (ps) پەنجابی (pa) پوولار (fuc) پۆرتووگالی (pt) پۆڵەندی (pl) پیتجانتجاتجارا (pjt) پیکارد (pcd) پیەدمۆنتی (pms) تاجیکی (tg) تاگالۆگ (tl) تالۆسان (tzl) تامیل (ta) تاهیتیانی (ty) تایلەندی (th) تبتیکی (bo) تسوانا (tn) تسۆنگا (ts) تلینگیت (tli) تەتەری (tt) تەتەری کریمەیی (crh) تەتووم (tet) تەلوگۆ (te) تەوارقی (tmh) تورکەمانی (tk) تورکی (tr) تورکی عوسمانی (ota) توسکارۆرا (tus) توڤانی (tyv) توی (tw) تۆک پیزن (tpi) تۆکی پۆنا (tok) تۆندانۆ (tdn) تۆنگا (to) تیگرینیا (ti) جامایکایی (jam) جاوەیی (jv) چامۆرۆ (ch) چرۆکی (chr) چوڤاشی (cv) چیچانی (ce) چیچەوا (ny) چیکی (cs) چینی جین (cjy) چینی شیان (hsn) چینی گانی (gan) چینی ماندارین (zh) چینی ووو (wuu) حەسسانییە (mey) خاسی (kha) خانتی (kca) خەمر (km) خۆزا (xh) داگبانی (dag) دانمارکی (da) دزۆنگخا (dz) دەری (prs) دیڤەهی (dv) دیملی (zza) دینکایی (din) زولو (zu) ڕاپانویی (rap) ڕوسین (rue) ڕوکیگا (cgg) ڕووسی (ru) ڕۆماگنۆلی (rgn) ڕۆمانشی (rm) ڕۆمانی (rom) ڕۆمانیایی (ro) ڕۆهینگیایی (rhg) ژاپۆنی (ja) ژوانگ (za) ساردينی (sc) ساموايی (sm) سامی باکووری (sme) سانسکریتی (sa) سانگۆ (sg) سرانان تۆنگۆ (srn) سکۆتلاندی (sco) سلۆڤاکی (sk) سلۆڤێنی (sl) سەرایکی (skr) سەرەر (srr) سواتی (ss) سواحیلی (sw) سوودانی (su) سویدی (sv) سۆتۆ (st) سۆربیانی ژوورین (hsb) سۆماڵی (so) سیدیغ (trv) سیربیایی (sr) سیسیلی (scn) سیلهەتی (syl) سیلیزیایی (szl) سیندی (sd) سینهالی (si) شۆشۆنی (shh) شۆنا (sn) عەرەبئ شامی باکوور (apc) عەرەبی (ar) عەرەبی کەنداو (afb) عەرەبی میسری (arz) عیبری (he) فارسی (fa) فارۆیی (fo) فرانکۆ-پرۆڤەنچال (frp) فریزی ڕۆژاوایی (fy) فریولی (fur) فلەمی (vls) فەڕەنسی (fr) فوژۆ (fzho) فولاهی (ff) فیجیایی (fj) فینلاندی (fi) ڤەندا (ve) ڤۆرۆیی (vro) ڤۆلاپوک (vo) ڤیەتنامی (vi) قرغیزی (ky) قەرەچایی-بالکاری (krc) قەرەقاڵپاق (kaa) كينيارواندا (rw) کاباردیایی (kbd) کابیل (kab) کاتالانی (ca) کازاخی (kk) کاشوبی (csb) کالاڵیزوت (kl) کالمیک (xal) کامپیدانی (sro) کانادهای (kn) کانتۆنیایی (yue) کانوری (kr) کچوایی (qu) کرواتی (hr) کری (cr) کریکی (mus) کریۆ (kri) کریۆلی کیپ ڤەردان (kea) کریۆلی لۆویزیانا (lou) کریۆلی موریتانی (mfe) کریۆلی هایتی (ht) کلینگۆن (tlh) کەبوانۆ (ceb) کەشمیری (ks) کوانیامایی (kj) کوچی (kfr) کوردی (ku) کورمانجی (kmr) کۆتاڤا (avk) کۆرسی (co) کۆرنیش (kw) کۆری (ko) کۆمی (kv) کۆنکەنی (gom) کۆنگۆیی (kg) کیاتونی زاپۆتەک (zpf) کیروندی (rn) کیکویو (ki) کیمبوندویی (kmb) گادێلیی سکۆتی (gd) گاسی (guz) گالیسی (gl) گوارانی (gn) گوجەراتی (gu) گورجی (ka) گیلەکی (glk) لاتڤیانی (lv) لاتگالی (ltg) لاتۆکا (lkt) لاتینی (la) لازی (lzz) لاکی (lbe) لاۆیی (lo) لەزگی (lez) لوبا-کاتانگا (lu) لوڕی باشووری (luz) لوڕی نینجایی (lrc) لوشووتسی (lut) لوکسەمبورگی (lb) لوگاندایی (lg) لوۆیی (luo) لۆزی (loz) لۆمبارد (lmo) لیتوانیایی (lt) لیگوریایی (lij) لیمبورگی (li) لینگالا (ln) ماپودونگون (arn) مارشاڵی (mh) ماری (chm) مازندەرانی (mzn) ماسباتینۆ (msb) مالاگاسی (mg) مالایالام (ml) مالایی (ms) ماڵتی (mt) مانچو (mnc) مانکسی (gv) ماوری (mi) ماوری دوڕگەکانی ئایلاند (rar) مایا یوکاتەک (yua) مەراتی (mr) مەسکالەرۆ-چیریکاوا (apm) مەکدۆنی (mk) مەیتەیی (mni) مەینفرانکیش (vmf) مۆکشا (mdf) مۆنگۆلی (mn) مۆهاوک (moh) میکمەک (mic) مین دۆنگی (cdo) مین نان (nan) مینانگکابو (min) ناپلی (nap) ناسکاپی (nsk) ناڤاشۆ (nv) ناکسی (nxq) ناهواتی (nah) ناورو (na) ندەبەلەی باشوور (nr) ندەبەلەی باکوور (nd) ندۆنگا (ng) نەرویژی بۆکماڵ (no) نەرویژی نینۆرسک (nn) نەنەتسی توندرا (yrk) نوسو (ii) نوقایی (nog) نوو (ngh) نیپاڵی (ne) هاکا (hak) هاواییی (haw) هاوسا (ha) همۆنگ (hmn) هەرەرۆ (hz) هەنگاری(مەجاری) (hu) هوڵەندی (nl) هوڵەندی پەنسیلڤانیا (pdc) هیری مۆتو (ho) هیلیگاینۆنی (hil) هیندی (hi) واڵوون (wa) وەنیزی (vec) وۆلۆف (wo) ویڵزی (cy) یاکوتی (sah) یەیی (yey) یوپیک (esu) یۆروبا (yo) یۆنانی (el) یۆنانی کەون (grc) ییدی (yi)\nچۆن گۆ دەکرێ журналист\nжурналист بێژە کردن بە ڕووسی [ru]\nжурналист گۆکردنی بێژە کردن لەلایەن Enian (مێ لە ویلایەتە یەکگرتووەکانی ئەمریکا\t)\nжурналист گۆکردنی بێژە کردن لەلایەن coolanutik (مێ لە ڕووسیا\t)\nжурналист گۆکردنی بێژە کردن لەلایەن Presenter (نێر لە ڕووسیا\t)\nжурналист گۆکردنی بێژە کردن لەلایەن nicole51126 (مێ لە ئەڵمانیا)\nжурналист گۆکردنی بێژە کردن لەلایەن BorisK (نێر لە ڕووسیا\t)\nжурналист گۆکردنی بێژە کردن لەلایەن Evgeniy (نێر لە ڕووسیا\t)\nжурналист گۆکردنی بێژە کردن لەلایەن Spinster (مێ لە ڕووسیا\t)\nжурналист گۆکردنی بێژە کردن لەلایەن zhivanova (مێ لە ئوکراینا\t)\nжурналист گۆکردنی بێژە کردن لەلایەن tehpoison (نێر لە ئوکراینا\t)\nدەتوانن باشتر بێژەی بکەن؟ یا بە زاراوەیەکی تر؟ بێژە کردنی журналист بە ڕووسی\nهاوبەشکردنی بێژەی журналист بە ڕووسی:\nжурналист بێژە کردن بە ماری [chm]\nжурналист گۆکردنی بێژە کردن لەلایەن AqQoyriq (نێر لە ڕووسیا\t)\nжурналист گۆکردنی بێژە کردن لەلایەن szurszuncik (مێ لە ڕووسیا\t)\nدەتوانن باشتر بێژەی بکەن؟ یا بە زاراوەیەکی تر؟ بێژە کردنی журналист بە ماری\nهاوبەشکردنی بێژەی журналист بە ماری:\nжурналист بێژە کردن بە بولغاری [bg]\nжурналист گۆکردنی بێژە کردن لەلایەن i100 (نێر لە بولغارستان\t)\nжурналист گۆکردنی بێژە کردن لەلایەن kellyflower (مێ لە بولغارستان\t)\nжурналист گۆکردنی بێژە کردن لەلایەن alexmatteotv (نێر لە بولغارستان\t)\nدەتوانن باشتر بێژەی بکەن؟ یا بە زاراوەیەکی تر؟ بێژە کردنی журналист بە بولغاری\nهاوبەشکردنی بێژەی журналист بە بولغاری:\nжурналист بێژە کردن بە تەتەری [tt]\nжурналист گۆکردنی بێژە کردن لەلایەن Tatar (نێر لە ڕووسیا\t)\nжурналист گۆکردنی بێژە کردن لەلایەن Sham2019 (نێر لە ڕووسیا\t)\nدەتوانن باشتر بێژەی بکەن؟ یا بە زاراوەیەکی تر؟ بێژە کردنی журналист بە تەتەری\nهاوبەشکردنی بێژەی журналист بە تەتەری:\nжурналист نموونە لە دەستەوشەیەک\nНи файда аның шагыйрь, телләрне су кебек эчкән тәрҗемәче, оста журналист булуыннан! [Илдус Фазлетдинев] گۆکردنی بێژە کردن لەلایەن AqQoyriq (نێر لە ڕووسیا)\nНадан филолог ничек акыллы журналист әзерли алсын инде! [Илдус Фазлетдинев] گۆکردنی بێژە کردن لەلایەن AqQoyriq (نێر لە ڕووسیا)\nжурналист بێژە کردن بە باشقیری [ba]\nدەتوانن باشتر بێژەی بکەن؟ یا بە زاراوەیەکی تر؟ بێژە کردنی журналист بە باشقیری\nهاوبەشکردنی بێژەی журналист بە باشقیری:\nжурналист بێژە کردن بە سیربیایی [sr]\nжурналист گۆکردنی بێژە کردن لەلایەن jablan (نێر لە سربیا\t)\nدەتوانن باشتر بێژەی بکەن؟ یا بە زاراوەیەکی تر؟ بێژە کردنی журналист بە سیربیایی\nهاوبەشکردنی بێژەی журналист بە سیربیایی:\nжурналист بێژە کردن بە ئوسیتی [os]\nжурналист گۆکردنی بێژە کردن لەلایەن tamerlantug (نێر لە ڕووسیا\t)\nدەتوانن باشتر بێژەی بکەن؟ یا بە زاراوەیەکی تر؟ بێژە کردنی журналист بە ئوسیتی\nهاوبەشکردنی بێژەی журналист بە ئوسیتی:\nжурналист بێژە کردن بە کازاخی [kk]\nжурналист گۆکردنی بێژە کردن لەلایەن 228pochan96 (نێر لە ڕووسیا\t)\nدەتوانن باشتر بێژەی بکەن؟ یا بە زاراوەیەکی تر؟ بێژە کردنی журналист بە کازاخی\nهاوبەشکردنی بێژەی журналист بە کازاخی:\nжурналист بێژە کردن بە قرغیزی [ky]\nжурналист گۆکردنی بێژە کردن لەلایەن seidaliev (نێر لە قرغیزستان\t)\nدەتوانن باشتر بێژەی بکەن؟ یا بە زاراوەیەکی تر؟ بێژە کردنی журналист بە قرغیزی\nهاوبەشکردنی بێژەی журналист بە قرغیزی:\nدەزانن چۆن "журналист" بێژە بکەن؟\nжурналист بێژە نەکراون لە:\nжурналист تۆمارکردنی گۆکردنی журналист [kv]\nжурналист تۆمارکردنی گۆکردنی журналист [mk]\nжурналист تۆمارکردنی گۆکردنی журналист [tg]\nжурналист تۆمارکردنی گۆکردنی журналист [sah]


ئۆپراسیۆنه‌كانی سوپای عێراق: له‌گه‌ڵ پێشمه‌رگه رێككه‌وتووین - Hekar.net : Hekar.net\nالكاتب admin on الأحد, يوليو 5, 2020 · شاركنا الرأي\nفه‌رمانده‌یی ئۆپراسیۆنه هاوبه‌شه‌كانی سوپای عێراق، ئاشكرایكرد، له‌گه‌ڵ پێشمه‌رگه گه‌یشتووه‌ته رێككه‌وتن.\nگوته‌بێژی ئۆپراسیۆنه هاوبه‌شه‌كانی سوپای عێراق، لیوا ته‌حسین خه‌فاجی رایگه‌یاند، له‌گه‌ڵ پێشمه‌رگه گه‌یشتووینه‌ته رێككه‌وتن بۆ دامه‌زراندنی سه‌نته‌ری هاوبه‌ش به مه‌به‌ستی دابینكردنی ئاسایشی ئه‌و ناوچانه‌ی كه خاڵیین له هێزی پاسه‌وانی هه‌رێم و هێزه‌كانی ئیتیحادی.\nگوتیشی: له كۆبوونه‌وه‌مان له‌گه‌ڵ پێشمه‌رگه رێككه‌وتووین هه‌موو ئه‌و ئاسته‌نگه ئه‌منییانه نه‌هێڵین كه تیرۆریستان سوودیان لێ وه‌رده‌گرن.\nروونیشیكرده‌وه، ده‌نگۆی ئه‌وه بڵاوبووه‌ته‌وه، كه تیرۆریستان له سووریاوه به‌ره‌و عێراق دزه ده‌كه‌ن، به‌ڵام مه‌ترسییه‌كه‌یان به‌و راده‌یه نییه و جێی نیگه‌رانییه‌كی زۆر نییه، چونكه فه‌رمانده‌یی ئۆپراسیۆنه هاوبه‌شه‌كان توانای راوه‌دوونانی تیرۆریستانی هه‌یه.


هێز لە بەغداوە جوڵەی پێكرا بۆ شارەبان و ئۆپەراسێونێكیش بەڕێوەیە\nشەڕی تایفی لەبەردەرگایە\n2021.10.31 - 11:03\nچەند یەكەیەكی سەربازی لە بەغداوە بەرەو قەزای شارەبان (مقدادية) لە پارێزگای دیالە جوڵێنراون بەمەبەستی زاڵبوون بەسەر ئەو گرژییانەی چەند ڕۆژی ڕابردوو داعش دروستی كرد و بوو بەهۆی كوشتن و ڕاگواستنی هەندێ لە ناوچە كشتوكاڵییەكانی پارێزگاكە.\nفەرماندەیی ئۆپەراسیۆنە هاوبەشەكانی عێراق لە لێدوانێكدا كە "ناس كورد" بینیویەتی (31ی تشرینی یەكەمی 2021) ڕوونیكردەوە، یەكە سەربازییە فیدراڵییەكان لە شارەبان (المقدادیة)ی باكوری ڕۆژهەڵاتی دیالە بڵاوبوونەتەوە و كار لەسەر زانیاری هەواڵگری دەكەن بۆ لێكۆڵینەوە لە قەسابخانەكانی ئەم داواییە و پشت بە وێنەی كامێراكان و وتەی شایەتحاڵەكان دەبەستن.\nبەمەبەستی چارەسەركردنی گرژییەكانی ئەم پارێزگایەش، شاندێكی باڵای ئەمنی لە بەغداوە بۆ ماوەی دوو ڕۆژ لە دیالە مانەوە و هەوڵ دەدەن ڕێگا لە شەپۆلی ئاوارەبوون و تۆڵەكردنەوەی تایفی بگرن پاش ئەوەی داعش ژمارەیەك كەسی لە عەشیرەتی تەمیمی شیعە كوشت و ئەوانیش لە تۆڵەكردنەوەدا هێرشیان كردە سەر گوندی ئیمامی سوننە و لە گرژییەكاندا هەندێك ڕاپۆرت دەربارەی كوشتن و ڕاگواستن و ماڵ سووتاندن هەن.\nبەگوێرەی لێدوانی بەرپرسانی ئەمنی هێزە عێراقییەكان خۆیان بۆ ئۆپەراسیۆنێكی ئەمنی ئامادە دەكەن پاش كۆكردنەوەی سەرە داوە هەواڵگرییەكان و هەڕەشەی ئەوەش دەكەن لە هیچ كەس خۆش نابن ئاسانكاریی بۆ ئەو چەكدارانەی داعش كردبێت.\nهەندێك لە چاودێران نایشارنەوە دوور نییە گرژییە تایفییەكانی دیالە كە هاوسنوری هەرێمی كوردستانە پەیوەندیدار بێت بە ئەنجامەكانی هەڵبژاردن، هەندێكیشی جەخت دەكەنەوە ئەگەر ئەوەش نەبێت كراونەتە كەرەستە لەو ململانێ سیاسییەی لەپاش هەڵبژاردنەوە دروست بووە.\nبوومەلەرزەیەکی بەهێز ئێران و ئیماراتی هەژاند\n2021.11.14 - 15:20\nبڕیارێکى نوێ لەهاتوچۆوە لەبارەى گۆڕینى تابلۆ\n2021.11.14 - 23:40\nپۆڵەندا داواى ’’هەنگاوى کرداریی’’ دەکات لەبارەى کۆچبەران\n2021.11.14 - 23:05


شه‌ریف هه‌ژاری: دوو بابه‌ت سه‌باره‌ت به دۆخی ئێستای (عێراق) و (كوردستان). – WTARIKURD\nشه‌ریف هه‌ژاری: دوو بابه‌ت سه‌باره‌ت به دۆخی ئێستای (عێراق) و (كوردستان).\nیه‌كه‌م: باشه ئه‌گه‌ر (به‌رهه‌م سالح، عادل عبدالمهدی و حه‌لبوسی) سیاسیه‌تكاری مه‌ده‌نیی و جه‌ماوه‌رویستن، بۆچی له ئاست داواكارییه‌كانی جه‌ماوه‌ری خۆپیشانده‌ر ده‌ست له‌كارناكێشنه‌وه!؟\nئه‌وه‌تا به ئاشكرا جه‌ماوه‌ر ئه‌وانی ناوێت. مه‌سه‌له‌كه‌ش زۆر ساده‌یه، ئه‌ویش ئه‌وه‌یه: (به‌رهه‌م ساڵح) یه‌ك كورسی په‌رله‌مانی هه‌یه و پێكه‌وه له‌گه‌ل ته‌كه‌تولی عادل عبدالمهدی و حه‌لبوسی، ناگه‌نه بیست كورسی!\nئه‌م سێ كه‌سایه‌تییه هه‌ر له بنه‌ڕه‌ت دا له‌به‌ر ئه‌وه‌ی پێگه‌ی جه‌ماوه‌ریان نییه، كوتله‌كانی عێراق و میلیشیاكان و فه‌رمانده‌كانی سوپا و سه‌ركرده حیزبییه‌كان و ته‌نانه‌ت ئه‌فسه‌ره‌كانی سوپاش هیچ حسابێكیان بۆ ناكه‌ن. بۆیه وڵات به ته‌واوی كاول بووه!\nته‌كه‌توله‌كه‌ی به‌رهه‌م سالح یه‌ك كورسی هه‌بوو، ئینجا چووه‌وه ناو یه‌كێتیی. ئێران به‌رهه‌م سالحی دانا.\nعادل عبدالمهدی قه‌باره‌ی جه‌ماوه‌ریی وه‌ك به‌رهه‌م سالح وایه. چونكه شیعه بوو له ناچاریی دا ئێران ئه‌ویشی دانا. ئه‌مریكا هیچی نه‌وت. چونكه عادل عبدالمهدی نه‌رمونیانه. هه‌رچه‌نده ئێران پێی باشه كه‌سێكی توندتر له عادل عبدالمهدی ببێته سه‌رۆك وه‌زیرانی عێراق به‌تایبه‌ت بۆ دژایه‌تیكردنی كورد.\nحه‌لبوسییش سه‌نگی جه‌ماوه‌ریی هه‌ر نییه. به‌ڵام له‌به‌ر ڕاگرتنی بالانسی ناو پێكهاته‌كان له پێگه بالاكان دا (وه‌ك سوونه)یه‌ك، دانراوه.\nكه‌وابو، ئه‌گه‌ر (به‌رهه‌م ساڵح، عبدالمهدی و حه‌لبوسی) كه‌سانی مه‌ده‌نییخواز و ئاشتیخواز و جه‌ماوه‌رویستن بۆچی خۆپیشانده‌ران (كه جه‌ماوه‌رێكی به‌رفراوانن) داوای ده‌ست له‌كاركێشانه‌وه‌یان لێ ئه‌كات؟ چونكه ڕوونه به‌هۆی ئه‌وه‌ی هێزه سیاسییه‌كان حساب بۆ ئه‌م سێ كه‌سایه‌تییه ناكه‌ن و جه‌ماوه‌ر ده‌ڵێن: به كه‌سایه‌تیی لاواز حكومه‌ت به‌ڕێوه نابرێت. كه‌چی به گوێی جه‌ماوه‌ری خۆپیشانده‌ریش ناكه‌ن!\nكاتی خۆی كه مام جه‌لال و نوری مالیكی (هه‌رچه‌نده مالیكی دژه كوردیش بوو) له‌و دوو پۆسته باڵایه‌دا بوون. له‌به‌ر ئه‌وه‌ی پێگه‌ی جه‌ماوه‌ریان هه‌بوو، هه‌مو هێزه سیاسییه‌كان حسابیان بۆ ده‌كردن.\nدووه‌م: ئایا حیزبه ئیسلامییه‌كانی هه‌رێم كه ئێستا ئۆپۆزسیۆنن (كاریگه‌ری سیاسی)یان چییه!؟\nواته: كاتێك له ڕووی سیاسییه‌وه كاریگه‌ریت نییه، بوونیشت ده‌خرێته ژێر پرسیاره‌وه. خۆ ئه‌گه‌ر به (ناو) بێت ده‌یان حیزبی تر له كوردستان دا، هه‌ن.\nگۆڕان دوانزه كورسی هه‌یه، ئه‌گه‌ر له حكومه‌ت نه‌بایه، ئێستا له ئۆپۆزسیۆنبوونیشی دا هه‌ر (كاریگه‌ری سیاسیی) ده‌بوو!\nكه‌وابو، گه‌ر پارتیی و یه‌كێتیی و گۆڕان حكومه‌ت پێك بهێنن، ئه‌وا حیزبه ئیسلامیه‌كان چه‌ندێك كورسیشیان هه‌بێت و ئۆپۆزسیۆنیش بن، هه‌ر (غیره‌تی سیاسیی و كاریگه‌ری سیاسی)یان نییه! بۆیه ئه‌گه‌ر حیزبه ئیسلامییه‌كان ئاوا به‌رده‌وام بن، دور نییه به‌شێكی تری كادیره‌كانیان نه‌چنه ڕیزه‌كانی گۆڕان و نه‌وه‌ی نوێ.\nنه‌وه‌ی نوێ به فه‌یسبووك و ڕاگه‌یاندن بوونی هه‌یه و گوتارێكی (لاوازی سیاسی)یشی هه‌ر هه‌یه. هه‌روه‌ها وه‌ك ناردنی كه‌ره‌سته‌ی ڕێگاوبان چاككردنیش بۆ پینه‌وپه‌ڕۆكردنی هه‌ندێك له شه‌قام و كۆڵانه‌كان بوونی هه‌یه. به‌ڵام وه‌ك (كاریگه‌ری سیاسیی) تا ئێستا بوونێكی ئه‌وتۆی نییه!\nخۆ نه‌وه‌ی نوێ و حیزبه ئیسلامیه‌كان نزیكه‌ی دوو ئه‌وه‌نده‌ی قه‌باره‌ی ئێستای گۆڕان ئه‌ندام په‌رله‌مانیان هه‌یه، ئه‌ی بۆچی له ڕووی سیاسییه‌وه (كاریگه‌ری)یان لاوازه!\nئایا ته‌سلیمبوونی عه‌لی باپیر به مه‌سعود به‌رزانی بۆ ئه‌وه‌ی مه‌سعود به‌رزانی له هه‌ڵبژاردنێكی تردا عه‌لی باپیر ببه‌خشێ و حیزبه‌كه‌ی له حكومه‌ت دا به‌شدار پێ بكات، تا چه‌ند بووه‌ته هۆی له‌قكردنی پێگه‌ی هاتنه‌ئارای ئۆپۆزسیۆنێكی تۆكمه؟\nله ئه‌گه‌رێكی واش دا، ئایا بۆچی نه‌وه‌ی نوێ و یه‌كگرتوو به‌ره‌یه‌كی ئۆپۆزسیۆنی تۆكمه پێك ناهێنن!؟\nئه‌گه‌ر یه‌كگرتووش (به‌هۆی توركیا یان به‌هۆی پارتیی-یه‌كێتیی نه‌یه‌وێت ببێته ئۆپۆزسیۆنێكی تۆكمه)، ئایا نه‌وه‌ی نوێ بۆچی وه‌ها خۆی ئاراسته ناكات كه له هێزێكی ڕاگه‌یاندنه‌وه ببێته هێزێك كه (كاریگه‌ری سیاسیی) دروست بكات!؟\nبا بۆ ئه‌و كه‌سانه‌ی تێ ناگه‌ن، هاوكێشه‌كه پێچه‌وانه بكه‌مه‌وه. ئایا گریمان ئه‌گه‌ر ئێستا (نه‌وه‌ی نوێ و حیزبه ئیسلامییه‌كان) له حكومه‌ت دا ببوونایه و، گۆڕانیش ئۆپۆزسیۆن بایه، دڵنیام گۆڕان هه‌ر هه‌ندێك (كاریگه‌ری سیاسیی) دروست ده‌كرد. كاریگه‌ری سیاسییش ته‌نیا له خۆپیشاندان دا كورت ناكرێته‌وه!\nجێی تانه لێدانه كه هێزه‌كانی ئۆپۆزسیۆن هه‌تا ئێستاش ناتوانن به پرۆژه بڵێن: بۆچی نایاساییانه په‌رله‌مانتێر و وه‌زیر به گه‌نجی به مووچه‌ی قه‌به‌وه خانه‌نشین بكرێن، له كاتێكدا نه له عێراق و نه له هیچ وڵاتێك دا خانه‌شینبوونی له‌و شێوه نایاساییه‌ی په‌رله‌مانتێر و وه‌زیره‌كان بوونی نییه!\nبه‌ڕاست حیزبه ئیسلامییه‌كان ئه‌جێندا و (كاریگه‌ری سیاسی)یان چییه!؟\nواته ئه‌گه‌ر نه‌چنه پاڵ گۆڕان، یان نه‌چنه پاڵ پارتیی و یه‌كێتیی، ئایا جیاوازی ئه‌وان و حیزبی شیوعیی (له ڕووی كاریگه‌ری سیاسییه‌وه) چییه!؟\nعیماد عه‌لی: ده‌سه‌ڵاتی كوردستان په‌ند له خۆپیشاندانه‌كانی عیراق وه‌رده‌گرێت؟